Đurić poručio za Dan Državnosti: Odnosi sa SAD temelj budućeg napretka (VIDEO)\nSrbija želi da njeni odnosi sa SAD budu temelj našeg budućeg napretka, razvoja i stabilnosti, rekao je danas ambasador Srbije u Vašingtonu Marko Ðurić na virtuelnom obeležavanju Dana državnosti Srbije, u organizaciji ambasade.\n– Teško radimo na tome da postanemo model demokratije, slobode i saradnje u regionu i svesni smo da to ne možemo da postignemo bez snažnog partnerstva sa narodom i institucijama ove sjajne zemlje – poručio je Ðurić.\n– Mi sada imamo odgovornost da ispunimo očekivanja i snove predaka, da čuvamo odnose koji su bili tako dragoceni za razvoj i napredak našeg regiona, ali i postizanje zajedničkih ciljeva Srbije i SAD – rekao je Ðurić i ukazao na to da su Srbi i Amerikanci bili saveznici i partneri u oba svetska rata.\nPrema njegovim rečima, ne treba zaboraviti da je Srbija u Prvom svetskom ratu, boreći se za slobodu, izgubila jednu trećinu stanovništva, a da su se u Drugom svetskom ratu, suprotstavljajući se nacizmu, Srbija i SAD zajedno borili svim snagama. Istakao je da u svom mandatu želi da ispriča priču o prijateljstvu i uspehu, uputivši na kraju pozdrav: “Živela Srbija, živela Amerika!”\nWe would like to invite you to join us for an online program we have prepared to celebrate #Serbian Statehood Day.\nWe wish you and your loved ones continued good health and happiness! #SerbiaUS140years 🇷🇸🇺🇸https://t.co/WMBbAU7PAs\n— Марко Ђурић (@markodjuric) February 15, 2021\n– Kroz istoriju smo bili partneri i saveznici u radosnim i tragičnim vremenima i borili se zajedno u dva epska rata koja su preoblikovala Evropu, potresla svet i stvorila geopolitički pejzaž u kojem sada živimo – naveo je Palmer.\nPodsetio da je da je u julu 1918. tadašnji američki predsednik Vudro Vilson naredio da se srpska zastava podigne uz američku na Beloj kući kao gest prijateljstva i solidarnosti, kao i na niz primera pružanja pomoći SAD Srbiji. Istakao je i da SAD ne mogu da se dovoljno oduže srpskim porodicama koje su pružile dom za 500 američkih pilota u Drugom svetskom ratu u operaciji “Halijard”.\n– Siguran sam da ćemo iz teškog vremena pandemije, koja je pogodila svet na način na koji niko nije mogao da zamisli, izaći bliži i posvećeniji nego ikada. Najbolji dani naših bilateralnih odnosa tek dolaze – poručio je Palmer, čestitajući praznik na srpskom jeziku.\nPredastavnik Misurija u Predstavničkom domu američkog kongresa i kopredsednik srpskog kongresnog kokusa Emanuel Kliver je istakao da “ne slavimo samo Dan državnosti Srbije, već i odnose dve zemlje koji traju više od veka”.\n– Zadovoljstvo mi je što predstavljam veliku srpsku zajednicu u gradiću Šugar Krik i nastavljam da budem kopredsednik srpskog kokusa – rekao je Kliver i najavio da će uskoro posetiti Srbiju.\n← BRATISLAV DIKIĆ STIGAO U SRBIJU: Crna Gora mu vratila dokumenta, general ponovo kod kuće\nĐURIĆ: Radimo na tome da postanemo MODEL DEMOKRATIJE u regionu, saradnja sa SAD ključna u ovom procesu →\nMIHAJLOVIĆEVA OŠTRA: Zašto bi se dalo poverenje političarima koji se bave samo ličnim interesima


"Buster" doza na pragu za Amerikance, ove grupe ljudi najverovatniji kandidati - Naši u svetu\nObjavljeno 12/08/21 u 21:30\nFoto: Tanjug/ AP Photo/Vahid Salemi\nAmerička Uprava za hranu i lekove (FDA) bi, kako se očekuje, trebalo da odobri treću dozu vakcine protiv kovida-19 za osobe sa oslabljenim imunitetom.\nMediji prenose da bi danas trebalo da bude odobrena takozvana “buster” doza Fajzer i Moderna vakcine, a da će sutra Centri za kontrolu i prevenciju bolesti (CDC) raspravljati o tome koje grupe ljudi treba da prime treću vakcinu.\nDebata se vodi o tome ko tačno treba da primi treću dozu, a nedavna studija Džons Hopkinsa pokazuje da osobe koje su transplantirale organe nemaju antitlela posle dve doze vakcine, ali da im je treća doza pomogla u zaštiti od virusa, prenosi Glas Amerike.\nProcenjuje se da osoba sa oslabljenim imunitetom u SAD ima između tri i devet miliona.\nCDC je nedavno preporučio trudnicama da se vakcinišu protiv kovida-19, uz podatke koji pokazuju da nema rizika od pobačaja kad se primi barem jedna doza vakcine.\nDoktorka Rošel Valenski, direktorka CDC, u saopštenju je navela da “nikada nije bilo važnije podići stopu vakcinisanih zbog delta varijante koja se brzo širi, i ugrožava sve veći broj trudnica”. Samo 23 odsto trudnica u SAD je primilo bar jednu dozu vakcine.\nIstoričar napao Melaniju Tramp da je uništila AMERIČKU ISTORIJU, bivša PRVA DAMA odmah odgovorila! (FOTO)


Kosovska policija u Istoku uhapsila povratnika Žarka Zarića - Radio Kontakt Plus\nKosovska policija u Istoku uhapsila povratnika Žarka Zarića\n15:02, 12.02.2020Izvor: RTS, Radio Goraždevac, Radio Kontakt Plus\nKosovska policija uhapsila je u Istoku Žarka Zarića, povratnika u selu Ljubožda, preneo je RTS-u predsednik opštinskog organa Mališa Đurić.\nŽarko Zarić je uhapšen jutros, nakon što je posetio crkvu Svetih apostola Petra i Pavla u centru Istoka. Grupa policajaca ga je, po izlasku iz crkve, uhapsila i sprovela u Prištinu, navodi Radio Goraždevac.\nZarić kao povratnik već tri godine živi u Ljuboždi. Do sada, prema navodima Radio Goraždevca, nije imao sličnih problema sa zakonom, a crkvu ispred koje je uhapšen, posećivao je redovno.\nPortparol Policije Kosova za region Peći Dževad Ibraj nije mogao da potvrdi ali ni da demantuje ovu informaciju, rekavši da ne raspolaže takvim podacima.\nRadio Goraždevac je pokušao da stupi u kontakt sa službenicom Kancelarije za zajednice u opštini Istok Vesnom Maliković, ali se ona nije javljala na telefon.\nU policiji još nisu saopštili motiv hapšenja Žarka Zarića.\nBaki Keljani, portparol Kosovske policije, u pisanoj izjavi za Radio Kontakt Plus, kaže da je hapšenje usledilo na zahtev kosovskog Specijalnog tužilaštva i da je uhapšeni upućen na ispitivanje.\nZa detalje i motiv hapšenja, Keljani upućuje na Specijalno tužilaštvo.\nStrategija Prištine je očigledno da periodičnim i gotovo nasumičnim hapšenjima zbog navodnih ratnih zločina bude ubijena svaka pomisao na povratak više od 200.000 prognanih Srba, smatra direktor Kancelarije za KiM Marko Đurić.\nĐurić u saopštenju navodi da je hapšenje Zarića brutalan primer instrumentalizacije pravosuđa na KiM u kampanji sistematskog zastrašivanja srpskog naroda.\n"Hrabri pojedinci, koji odlučuju da se vrate na svoja ognjišta u enklavama južno od Ibra, sasvim sigurno su najugroženija demografska grupa na evropskom kontinentu, a međunarodna zajednica, ukoliko joj je stalo do sopstvenih vrednosti, mora da konačno stane u njihovu odbranu", navodi Đurić u saopšenju.\nI ovo hapšenje je samo još jedno od upozorenja da se u Prištini kontinuirano uspostavlja i učvršćuje jedan opasan i agresivan etnocentrični politički sistem, koji svima, osim Albancima, uskraćuje pravo na postojanje na KiM, stoji u saopštenju.\n"Zahtevamo hitno oslobađanje Žarka Zarića, ili pružanje kredibilnih dokaza da se on osnovano sumnjiči za teško krivično delo, iako je pre tri godine kao povratnik na KiM prošao sve provere prištinskih institucija” – naveo je Đurić i dodao da će Kancelarija za KiM Zariću obezbediti advokata i svu potrebnu pravnu pomoć.\nSrpska lista najoštrije osuđuje hapšenje povratnika Žarka Zarića.\nU saopštenju SL se navodi da je hapšenje Zarića isključivo motivisano političkim pobudama kako bi se sprečio povratak nasilno proteranih Srba sa KiM.\n"Očekujemo da međunarodna zajednica najhitnije reaguje na represiju koja se vrši nad nedužnim ljudima” - stoji u saopštenju.


U okviru proslave Svetskog dana pozorišta 2012, BDP je pokrenuo već dugo pripremani projekat Pozorišnog bontona. Edukacija i informisanje pozorišne publike je veoma važan segment, kome mi pozorišni profesionalci moramo posvetiti posebnu pažnju. Prijatelјi i partneri projekta su Fakultet primenjenih umetnosti, odsek scenografija, Univerzitet umetnosti u Beogradu i „Tehnoart Beograd“- Škola za mašinstvo i umetničke zanate.\nOdlazak u pozorište i učestvovanje u pozorišnoj čaroliji trebalo bi da predstavlјa zadovolјstvo i užitak. Međutim ono što može da pokvari kompletan utisak jeste nedovolјno obrazovana pozorišna publika. Ukoliko ne znamo da se ponašamo, i svojim ponašanjem smetamo lјudima oko sebe, i ometamo glumce na sceni, narušavamo pozorišnu čaroliju.


Ovo je uslov da Juve proda Dibalu! - Sportske.net\nOvo je uslov da Juve proda Dibalu!\nArgentinac je sa razlogom na radaru velikog broja klubova, a evo šta je potrebno da promeni sredinu.\nVan Persi se vratio kući!Pep priznao poraz, čestitao Murinju!Aleksis će biti 11. po redu - Oni su igrali i kod Pepa i kod Murinja, gde su bili bolji?!Kavaniju prekipelo, traži da ode, pogađate i zbog čega!Zbog čega je Sančez izabrao Junajted? Ne sanjate, ovo su brojke, kako se oseća Ronaldo?\nPaulo Dibala je odlično počeo sezonu, ali je vremenom zbog slabijeg zalaganja završio na klupi.\nAlegri je bio odlučan da ga "ohladi", uspeo je u svojoj nameri, čim se vratio u startnih 11 pokazao je koliko je bitan za igru "Bjankonera". Postigao je 17 golova ove sezone, na 28 upisanih nastupa.\nZa njegove usluge već neko vreme vlada veliko interesovanje, ali s obzirom na trenutnu situaciju na tržištu, niko se ne usuđuje da pošalje ponudu adresu tima iz Torina.\nMančester Junajted možda slovi i za najvećeg favorita za njegov potpis, Dibala je veliki prijatelj Pola Pogbe i veruje se da bi voleo ponovo da zaigra sa Francuzom.\nDibala je u aprilu minule godine stavio paraf na novi ugovor sa "Starom damom", ali je ipak izjavio da navijačima ne može da obeća da će zauvek ostati u Juventusu.\nIako aktuelni prvaci Italije ne važe za klub koji lako prodaje svoje ključne igrače, izvršni direktor Juvea Bepe Marota je izjavio da bi klub bio primoran da ga proda, ukoliko bi sam zahtevao da napusti njihove redove.\n"On je veoma dobar igrač, od koga puno zavisimo.\nDibala će ostati u Juveu bez sumnje, jer ne moramo nikog da prodajemo, osim ako to on sam ne zatraži", izjavio je Marota.


Donacija Banca Intesa Univerzitetskoj dečijoj klinici\nPod pokroviteljstvom gospođe Tatjane Tadić, velikog prijatelja dece Srbije i inicijatora brojnih humanitarnih projekata, Banca Intesa će donirati 25 miliona dinara za obnovu Univerzitetske dečje klinike u Tiršovoj, najavljeno je na konferenciji za novinare održanoj u amfiteatru klinike.\nProjektom je, osim finansiranja građevinskih radova predviđeno i opremanje kardiološkog i kardiohirurškog odeljenja Univerzitetske dečje klinike. Obnova ovog dela Klinike počeće u julu, dok je kraj radova planiran za septembar ove godine.\nOdeljenje kardiologije i kardiohirurgije su među najopterećenijim službama klinike, a poslednji put su rekonstruisana 1997. godine. Odeljenja se nalaze na površini od 415 kvadratnih metara i obuhvataju bolesničke sobe sa 36 kreveta. Kroz te dve službe godišnje prođe oko 20.000 dece, od kojih oko 1.500 i ostane u bolnici radi lečenja. Većina tih mališana su odojčad i mala deca, koja su po uzrastu i prirodi bolesti deca sa najtežim bolestima dečjeg doba.


Okupacija - Blic Online\nPredsednica stranke "Nezavisni za Hrvatsku" i jedan od vodećih desničara Bruna Esih nazvala je 8. maj - dan oslobođenja Zagreba od ustaške i nemačke vlasti - "padom grada".\nDekan Pravnog fakulteta u Tirani Artan Hodža izjavio je danas, povodom "okupacije" te institucije, jednog od sedam albanskih fakulteta koje su u proteklih nedelju dana zauzele na stotine studenata, da je "za žaljenje da se unutar zgrade fakulteta nalaze osobe koje nisu studenti, niti ovog niti drugih fakulteta".\nProstor na kojem se danas nalazi jedan od najpopularnijih mladenovačkih kafića, naselio je pre gotovo 90 godina Dragoljub Milovanović Dinarac, Mladenovčanin koji je po povratku iz rata sagradio porodičnu kuću i podario Mladenovcu jedinstveni simbol švajcarske arhitekture prošlog veka.\nSAD su prvi put u Generalnoj skupštini UN glasale protiv rezolucije kojom se osuđuje izraelsku okupaciju Golanske visoravni, što predstavlja preokret američke politike u odnosu na to pitanje i sigurno će imati određene implikacije u budućnosti, ocenjuje izraelski "Džeruzalem post".\nAbas: Izrael izbegava obavezu da okonča okupaciju Palestine\nPalestinski predsednik Mahmud Abas izjavio je danas na zasedanju Generalne skupštine UN u Njujorku da Izrael izbegava odgovornost da okonča okupaciju teritorije Palestine.\nSUDBINE Irena preživela dva rata i izvela na životni put 200 đaka\nOsamdesettrogodišnja Irena Proskauer, učiteljica u penziji, jedina je preostala osoba iz malene jevrejske kolonije u Šamcu, koja je počela da nestaje nakon nemačke i ustaške okupacije tokom Drugog svetskog rata.\n"Igla ispod praga" otvara letnju scenu u "Zvezdi"\nNovi bioskop "Zvezda" otvara u četvrtak u 21 sat svoju letnju scenu filmom "Igla ispod praga".\nKAKO JE IZGLEDAO BOŽIĆ U BEOGRADU 1944. Od samog izgleda ulica hvata jeza\nVojska na ulicama, bombardovanje, nemačka okupacija, stanje je u kojem se Beograd nalazio te 1944. godine. Toplina i radost nije nešto po čemu su sugrađani mogli da pamte proslavu tog Božića na ulicama prestonice, a i od samog snimka već hvata jeza.\nOkupiran i krov "Zvezde": Otvorena sezona filmskog repertoara pod nebom\nDupke puno gledlišta bilo je večeras u novom bioskopu "Zvezda", ali na njegovom krovu gde je film "Vlažnost" u 21 sat otvorio letnju scenu.\nLider talibana za okončanje "strane okupacije" Avganistana\nNovi lider talibana mula Haibatulah Akundzada pozvao je danas na okončanje "inostrane okupacije" Avganistana, kao preliminarni korak u uspostavljanju vlasti baziranoj na islamskom zakonu koja bi, prema njegovim rečima, trebalo da ujedini tu zemlju razorenu višedecenijskim ratom.\nGODIŠNJICA OKUPACIJE: Pre 75 godina Nemci ušli u prestonicu\nNa današnji dan pre tačno 75 godina prestonica je bila u potpunosti zaposednuta nemačkim trupama. Drugi svetski rat osetili su i građani Beograda, prestonice tadašnje Kraljevine Jugoslavije.\nSVEČANA PROSLAVA U Novom bioskopu Zvezda obeleženo 365 dana okupacije\nU prostorijama Novog bioskopa Zvezda, gde su se puni entuzijazma okupili pokretači okupacije, večeras je održana proslava 365 dana okupacije ovog bioskopa a "okupatori" su se međusobno dočekivali sa simboličnim pozdravom "Srećna slava domaćini".\nProslava 365 dana okupacije Bioskopa "Zvezda"\nProslava povodom 365 dana okupacije u prostoru Novog Bioskopa Zvezda održaće se u prostorijama bioskopa u subotu, 21. novembra, sa početkom u 18 sati.\nZBOG STALJINOVE OKUPACIJE Baltičke zemlje traže odštetu od Rusije\nEstonija, Letonija i Litvanija će "naučno" izračunati gubitke uzrokovane u skoro pet decenija dugoj sovjetskoj okupaciji, kako bi mogle tražiti odštetu od Rusije, saopštio je danas estonski ministar pravde Urmas Reinsalu.\nBioskop "Zvezda" - godinu dana okupacije\nProšlo je skoro godinu dana od kako su mladi aktivisti okupirali bioskop "Zvezda" u nadi da će se regulisati vlasničko pitanje. Do rešenja se još uvek nije došlo ali "okupatori" održavaju u životu bioskop koji i dalje privlači dosta publike.\nPrvo ročište u procesu za rehabilitaciju Milana Nedića, srpskog premijera za vreme okupacije tokom Drugog svetskog rata, zakazano je za 7. decembar pred Višim sudom u Beogradu, najavio je Nedićev praunuk Aleksandar Nedić, podnosilac zahteva u ime potomaka.\nLideri dveju strana na Kipru izjavili su danas u Nikoziji da ponovno ujedinjenje te ostrvske države, podeljene turskom okupacijom severa 1974. godine, treba da bude na principima Evropske unije (EU).\nSive vrane "okupirale" slovenačke gradove


Računica - Ko će do Lige šampiona iz Premijer lige?! - Sportske.net\nRačunica - Ko će do Lige šampiona iz Premijer lige?!\nNakon remija Mančester sitija i Arsenala, trka za treće i četvrto, pa čak i drugo mesto biće uzbudljiva do samog kraja.\nArsenal srećniji nakon derbija, slavio i LiverpulNove loše vesti za Kompanija!Skols:"Da li Van Gal uopšte shvata gde se nalazi?!"Staridž na meti jednog od najvećih rivala?!Van Gal poslao poruku koja se Murinju neće svideti!\nTotenhem je drugi na tabeli sa 80 bodova, dok Arsenal ima 78, međutim, timu Maurisija Poketina je dovoljan i remi u poslednjem kolu na gostovanju Njukaslu da bi obezbedio drugu poziciju. U Premijer ligi se prvo gleda gol razlika, a Totenhem u ovom trenutku ima +38, a Arsenal +25.\nArsenal je u igri za drugo mesto, ali i dalje može da bude i četvrti, pošto Siti ima tri boda manje i bolju gol razliku, +30.\nMeđutim, teško je za poverovati da će Arsenal u poslednjem kolu kiksnuti protiv prežaljene Aston Vile, tako da je treće mesto gotovo zagarantovano, dok mu je za drugo potreban poraz Totenhema uz trijumf nad Vilom.\nNajuzbudljivije će biti u borbi za četvrto mesto koje će do samog kraja voditi Mančester siti i Mančester junajted.\nSiti je trenutno četvrti sa 65 bodova, Junajted ima 63, ali i meč manje pošto će sredinom nedelje gostovati Vest Hemu. U slučaju pobede nad ''čekićarima'', Junajted će u poslednje kolo ući sa bodom više od gradskog rivala i tim Luja van Gala će odlučivati o svojoj sudbini u meču protiv Bornmuta na ''Teatru snova'', dok Siti gostuje Svonsiju.\nDakle, Totenhem će sigurno ići direktno u Ligu šampiona, jer ne može da bude ispod trećeg mesta.\nArsenal teoretski može da padne na četvrto mesto, ali samo u slučaju poraza od Aston Vile i pobede Sitija, tako da je timu Arsena Vengera dovoljan bod za direktan plasman u Ligu šampiona.\nSiti i Junajted će voditi veliku borbu za četvrto mesto. Ukoliko Junajted pobedi Vest Hem, kolo pre kraja će imati bod više od Sitija.\nUkoliko Junajted ne pobedi Vest Hem, za četvrto mesto će mu u poslednjem kolu biti potreban trijumf nad Bornmutom i kiks Sitija od Svonsija. Ako Junajted remizira sa Vest Hemom, biće mu dovoljan remi Sitija sa Svonsijem u poslednjem kolu, a u slučaju poraza od ''čekićara'' i ''građani'' moraju da izgube od ''labudova'' da bi Junajted bio četvrti.\nU slučaju da istog broja bodova, Junajted je u problemu pošto ima najlošiju gol razliku:\nMančester siti +30\nMančester junajted +13\nMančester junajted - Bornmut\nPreokret, evo šta je Junajted učinio Matiću!


Ministarka Zorana Mihajlović zatražila je danas od investitora, nadzora, projektanata i izvođača radova na deonici južnog kraka drumskog Koridora 10, od Srpske kuće do Levosoja da izvode radove u najvećem kvalitetu i da se pridržavaju rokova.\nRazgovoru su prisustvovali direktor "Puteva Srbije" Zoran Drobnjak, predstavnici "Koridora Srbije", koji su nadzor na toj deonici, predstavnici Saobraćajnog instituta CIP, kao i projektanti i članovi konzorcijuma koji izvode radove - "Srbija autoput" i "Ratko Mitrović", piše u saopštenju.\nSvi oni su potpredsednici Mihajlović izneli procenu da će svi radovi biti završeni u roku, kao i da će prvo završiti trasu auto-puta kako bi deonica mogla da se pusti u saobraćaj do oktobra.\nMihajlović je, kako je navedeno, upozorila sve učesnike na tom projektu da vode računa šta rade, da radove moraju da izvedu u najvećem kvalitetu i da od svih očekuje da se drže rokova koje su dali.\n"Država je dala svu moguću podršku za realizaciju tog projekta, zaključen je i novi ugovor, i sada od izvođača i investitora očekujemo da završe svoj deo posla. U septembru ćemo imati još jedan sastanak u istom sastavu, na kome će se videti da li se pridržavate dogovorenog", istakla je Mihajlović.\nNapreduje brza pruga


Tribina "Osobe sa invaliditetom koje su menjale svet" održana u Beogradu : Nadlanu.com\nTribina "Osobe sa invaliditetom koje su menjale svet" održana u Beogradu\nObjavljeno 25. apr 2019. / 17:59:54\nPrva tribina, u okviru projekta "Osobe sa invaliditetom koje su menjale svet" održana je danas u u Press sali Kombank Dvorane u Beogradu.\nU okviru projekta "Osobe sa invaliditetom koje su menjale svet", pored izložbe koja će gostovati u šest gradova širom Srbije, biće organizovana i serija tribina posvećena osobama koje su uvrštene u projekat. Projekat je realizovala kompanija "Color Media Communications" u saradnji sa Ministarstvom za rad, zapošljavanje, boračka i socijalna pitanja, Kancelarijom za ljudska i manjinska prava i ambasadama stranih država u Beogradu, kako bi tokom ove godine predstavila priče o slavnim osobama sa invaliditetom iz celog sveta.\nNa tribini su govorili: Robert Čoban, direktor Color Press Grupe, Suzana Paunović, direktorka Vladine Kancelarije za ljudska I manjinska prava, Svetozar Aleksov, državni sekretar, Ministarstvo za rad, zapošljavanje , boračka i socijalna pitanja, a potom je usledio i govor Valerija Suškeviča.\nbeogradOsobe sa invaliditetom koje su menjale svetValerij Suškevič


Joksimović: Uskoro mapa puta za otvaranje klastera – SveVesti.net\n“Prvi klaster koji se bavi vladavinom prava je praktično već otvoren, poglavlja koja se sadrže u njemu već su ranije otvorena. On je najvažniji jer će meriti napredak Srbije u ispunjavanju političkih kriterijuma”, ukazala je Joksimović.\nJoksimović očekuje do kraja juna međuvladinu konferenciju o novoj metodologiji gde će se usaglasiti njena primena.\nSmatra da Srbija dobro stoji i što se tiče trećeg klastera, koji se odnosi na inkluzivni rast i konkuretnost koji je, kako kaže, značajan za period ekonomskog oporavka od posledica pandemije virusa korona.\n“Klasteri dva, tri, četiri i pet predstavljaju između ostalog, i instrumente za sprovođenje investicionog plana za Zapadni Balkan”, kazala je.\nKlasteri koji sadrže razne oblasti uvedeni su u proces pristupanja kroz novu metodologiju koju je, kako je podsetila Joksimović, inicirao predsednik Francuske Emanuel Makron 2019. godine, a Evropska komisija i zemlje članice su obličile novi mehanizam u martu 2020. godine.\nJoksimović je pojasnila da klasteri označavaju šest vodećih politika EU, odnosno da je prvi politički i odnosi se na vladavinu prava i deo ekonomskih kriterijuma, drugi je unutrašnje tržište – makroekonomska i fiskalna politika,\nusklađenost tržišta zemlje kandidata sa tržištem EU, treći je konkurentnost i inkluzivni rast, četvrti su zelena agenda, digitalizacija, infrastrukturno povezivanje , peti resursi kohezija i poljoprivreda i šesti je spoljna politika.\n“Iako se to podrazumevalo i ranije sada se to i izričito traži. Sa druge strane, ovime i EU sebe obavezuje za veću kredibilnost procesa – ukoliko zemlja napreduje zbog sopstvenih zasluga biće joj dostupniji i EU fondovi i drugi instrumenti”, ukazala je Josimovićeva.\n“Srbija je do sada otvorila 18 poglavlja.To je bio jedan veoma restriktivan proces od odnosu na onaj od pre 10 godina kad su neki naši susedi pristupali EU”, dodala je.\n“Nova metodologija neće menjati jasan pregovarački okvir koje imaju Srbija i Crna Gora, ali treba da se nađe način da se vrednuje sve ono što je Beograd do sada uradio i da se uđe u novi okvir pregovora, koji je povezan i sa podsticajnim investicionim planom za Zapadni Balkan”, istakla je.\nJoksimović napominje da Srbija nije sedela skrštenih ruku i čekala da Brisel da smernice za metodologiju i dodaje da je samo ona imala više od 70 sastanaka sa predstavnicima EU i članica u pogledu nove metodologije pregovora. Samo kroz partnerski odnos EU i Srbije ceo ovaj proces i posao ima smisla, naglasila je Joksimović\nJoksimović je govorila i o programu za raspodelu vakcina protiv virusa korona “Kovaks” i navela da smatra da je za sada pretrpeo neuspeh kada je reč o zemljama Zapadnog Balkana.\nPojašnjava da zemlje regiona još nisu dobile pristup kupovini vakcina preko ovog mehanizma i ističe da je 70 miliona evra iz fondova EU namenjeno za tu svrhu, ali da sve zavisi od toga kada će proizvođači i dobavljači ispuniti svoj deo obaveza prema EU zemljama, koje još uvek čekaju naručene vakcine. Zato je važno što su Predsednik i Vlada zajedno na vreme radili na tome da naši građani dobiju pristup proverenim vakcinama i da smo vodeća zemlja Evrope po broju vakcinisanih, što je naišlo na pozitivne komentare u evropskoj javnosti, dodaje Joksimović.\nPrevious Predsednik zahvalio Siju na solidarnosti da vakcine stignu što pre\nNext Jovanović: Ne podgrevati preterana očekivanja od Francuske u vezi sa KiM


Budućnost evropskih pumpi - automobili na električno napajanje\nPod pritiskom različitih kriza, u drugi plan je pala borba za razvoj koji neće biti pretnja opstanku - Evropska komisija podseća ovih dana da je danas važnije nego ikada stvoriti ekonomiju koja neće gušiti planetu. Zvuči jednostavno: smanjiti potrošnju energije i umanjiti efekte staklene bašte. Medjutim, kako?\n"Kako se prilagoditi, jednostavno, svoj život i stanovanje prilagoditi budućnosti, ljudi to čine stalno, to je evolucija", kaže jedan student iz Brisela, dok drugi dodaje, "te promjene će promijeniti i moj život jer ću svoj auto morati redje da koristim."\n"Za takvo nešto će trebati uvesti promjene u sistem distribucije i transportnu mrežu", smatra takodje student iz Brisela, a njegov kolega priča, "ako odluče da mijenjaju ulični transport, milioni radnih mjesta će biti izgubljeno, ali će se stvotiti i nova."\nEvropska komisija tek što je dovršila rad na smjernicama strategije drastičnog smanjenja emisije štetnih gasova do 2050. godine, a cilj je boriti se protiv klimatskih promjena dok u isto vrijeme nastoje, što je više moguće, Evropljanima osigurati kvalitetan život. Zvuči gotovo nemoguća misija ali, uvjereni su u Evropskoj komisiji, možda i nije tako. Formula je smanjiti potrošnju energije i proizvodnju štetnih gasova za 80 odsto tokom narednih 40 godina.\n"Mnogo je stvari koje nam omogućava dostupna tehnologija i još uvijek možemo, ukoliko odmah krenemo u posao, imati dobar život samo nešto više inteligentan nego sada. Nije riječ o životu koji je siv, gdje ne možeš ovo ili ono, niti smiješ jesti odredjene stvari i sve je zabranjeno. Ako započnemo odmah, možemo imati laganu, neosjetnu tranziciju prema budućnosti", uvjerava evropska komesarka za klimatske promjene, Koni Hedegard.\n"Gotovo pola posla koji treba da uradimo je na efikasnosti trošenja energije. Treba samo da budemo pažljiviji sa načinom njenog trošenja, što će nam, naravno, sačuvati i novac", smatra ekonomista lord Nikolas Stern iz londonske Ekonomske škole.\nDa je riječ o projektima koji su dostupni svima, a ne samo ekološki svjesnim bogatašima, govori i primjer iz Belgije tzv. "pasivne kuće", kakve na sreću, počinju da niču širom Evrope.\n"Ovaj projekat bi trebalo da pokaže da pasivne kuće nisu samo kuće za bogate, one su dostupne svima. Ljudi ne treba da proširuju svoje zahtjeve za energijom ili da neodgovornost prema planeti pravdaju riječima - preskupo je, nije za mene", kaže arhitekta Kventin Vilbaut.\nGradnjom 20 ovakvih kuća odjednom, gradjevinari su snizili cijenu u odnosu na tradicionalne kuće. Posebna prednost ovakvih kuća je da im, u odnosu na tradicionalne, treba čak 90 odsto manje energije za grijanje.\n"Upravo sam dobio prvi račun za struju. Ne samo da je niži od normalnih, već uz to ne moram plaćati ni gas", ističe Kristijan Bekart, vlasnik pasivne kuće.\nOvo je samo dio onoga na šta ukazuju u Briselu kao put naprijed. Sada su već uvjereni da će se Evropljani, živeći na pametniji način nego do sada, evropskim putevima u najskorije vrijeme voziti električnim automobilima, kao i onim na bio-gas.\nMedjutim, do toga treba još dosta posla, ulaganja, projekata i zajedničke volje. Zbog toga se u Briselu insistira da svaka od evropskih članica sačini vlastitu strategiju pametnijeg ali i lagodnijeg života svojih gradjana, života koji neće biti prijetnja prirodi i vlastitoj budućnosti.


Predavanje o Milutinu Milankoviću u Beču – RASEJANJE.info\n05.02.2020 06.02.2020 Katarina\tMilutin Milanković, Mr Slavko Maksimović, SPKD Prosvjeta Austrija, Srđan Mijalković\nU okviru svetosavskih svečanosti, u organizaciji Crkvene opštine Sveti Sava i odbora Prosvjete u Austriji, povodom izložbe o liku i delu velikog srpskog naučnika, u subotu uveče u crkvi Vaskrsenja Hristovog u Beču održano je multimedijalno predavanje „Milutin Milanković – život i delo”. Gost Prosvjete i predavač bio je Mr Slavko Maksimović, predsednik udruženja Milutin Milanković. Pored njega, među govornicima su bili i sveštenik Slaviša Božić i predsednik Prosvjete Srđan Mijalković. Prisutne je pozdravio i Milan Predojević, predsednik Skupštine opštine Inđija. On je najavio, da će u Starom Slankamenu biti otvoren e kulturno-istraživački centar, koji će nositi ime Milutina Milankovića.\nPrikazana je i kratka verzija igrano-dokumentarnog filma „Kroz vasionu i vekove”, koji je udruženje Milutin Milanković produciralo i predstavilo na brojnim predavanjima u Srbiji i regionu.\nPredavanju su prisustvovali brojni zainteresovani, a među njima i predstavnici Konzulata Srbije u Beču, Stana Končarević i Milica Vučković. Muzičku podlogu događaju pružio je pevač, kompozitor i tekstopisac Ljuba Manasijević, umetnik čija muzika izražava srpski duh, istoriju i kulturu. On je otpevao nekoliko kompozicija, među njima i „Vostani Serbie”, koju je komponovao na tekst Dositeja Obradovića.\nSa otvaranja izložbe o Milutinu Milankoviću u crkvi Rođenja Presvete Bogorodice povodom 800 godina autokefalnosti Srpske pravoslavne crkve\nFoto: Fejsbuk Episkop Andrej\n„Ovim projektom Prosvjete i Udruženja Milutin Milanković neguje se kultura sećanja. Ovakvim multimedijalnim sadržajima i predavanjima neophodno je da se ukaže na Milankovićeva naučna dela i na što bolji način prikaže Milutin Milanković, koji je imao svetsku slavu, a u srpskom narodu bio pomalo zaboravljen”, istakli su iz Srpskog prosvetnog i kulturnog društva Prosjveta iz Austrije.\nIzložba posvećena Milutinu Milankoviću postavljena je početkom decembra u crkvi Rođenja Presvete Bogorodice povodom 800 godina autokefalnosti Srpske pravoslavne crkve. Zainteresovani mogu još uvek da vide izložbu o životu i radu Milutina Milankovića, koji je svojim životom spojio Beč i Beograd. U prethodnoj godini se obeležavalo 140 godina od rođenja ovog čuvenog srpskog naučnika i 110 godina od dolaska na Univerzitet u Beogradu. Milutin Milanković se ubraja među pet najvećih naučnika 20. veka, a NASA ga je uvrstila u 15 najvećih umova svih vremena, koji su proučavali planetu Zemlju. Postavka sadrži, između ostalog, arhivski materijal iz oblasti kojima se poznati naučnik bavio, zatim lične stvari, fotografije i prepiske sa poznatim svetskim naučnicima. Posetioci mogu da se upoznaju i sa posebnim materijalom, prikupljenim u Umetničko-istorijskom muzeju u Beču i Arhivu Mađarske akademije nauka u Budimpešti.\n← Sveti Sava proslavljen u Beču\nNa današnji dan osnovan Crveni krst Srbije →


Politika privatnosti – Propis\nIntermex čuva privatnost svih posetilaca ovog internet sajta (u daljem tekstu: Internet sajt) i štiti lične podatke posetilaca internet sajta. Molimo vas da pažljivo pročitate Politiku privatnosti koja sledi kako biste razumeli kako koristim i štitim informacije koje nam pružate.\nPolitika privatnosti vas obaveštava o našim praksama privatnosti i izborima koje možete da napravite i pravima koja možete da ostvarite u vezi sa svojim ličnim podacima, uključujući informacije koje se mogu prikupljati iz vaše aktivnosti na mreži, korišćenja uređaja i interakcije koju imate sa preduzećem Intermex van mreže, kao što je kada se obratite našim predstavnicima za korisničku podršku.\nOva Politika privatnosti ne odnosi se na aplikacije nezavisnih proizvođača, proizvode, usluge, veb lokacije ili funkcije društvenih medija kojima se može pristupiti putem veza koje pružamo u našim Intermex uslugama radi vaših potreba i informacija. Pristup tim vezama će dovesti do toga da napustite Intermex usluge i može dovesti do prikupljanja ili deljenja informacija o vama od strane nezavisnih proizvođača. Ne kontrolišemo, ne podržavamo niti iznosimo ikakve tvrdnje u vezi sa bilo kojim veb lokacijama nezavisnih proizvođača ili njihovim praksama privatnosti koje se mogu razlikovati od naših. Podstičemo vas da pregledate smernice za privatnost svake lokacije sa kojom vršite interakciju pre nego što dozvolite prikupljanje i korišćenje ličnih podataka.\nNaš server registruje IP adrese sa kojih posetioci pristupe ali se one dalje ne koriste, niti u bilo koju svrhu obrađuju.\nNa pojedinim delovima ovog internet sajta tražimo lične informacije o Vama/informacije o instutuciji/organizaciji/kompanijiili kako bismo vam omogućili ostvarivanje određenih prava, kao što je pružanje izvesnih informacija koje zatražite. Ovo činimo putem upotrebe online formulara i svaki put kada nam pošaljete svoje detalje e-mailom. Informacije koje dobijemo od Vas mogu uključivati Vaše ime i prezime, adresu, brojeve telefona, faksa ili e-mail adresu, odnosno za kompaniju naziv, adresu sedišta, matični broj, PIB, podatke o zastupniku/cima, kontakt osobi/ama, brojevima telefona, faksa ili e-mail adrese. Od vas nikada nećemo tražiti dodatne informacije koje nisu neophodne da biste dobili uslugu koju ste zatražili.


Tokom tog razgovora Stanković je otkrio da će Aleksandar Katai biti na raspolaganju za drugi deo priprema, kao i da mu se dopada Simone Edera, potencijalno pojačanje Zvezde.\nStanković je potom dobio i interesantno pitanje: koga bi doveo iz Partizana? Tačnije da li u taboru crno-belih ima neki igrač po njegovom ukusu.\n- Nisam razmišljao, lepo pitanje... Ima Partizan kvalitetnih igrača. Natho, Asano... Suma je interesantan, Zdjelar je njihov motor ekipe i neko ko donosi ravnotežu - rekao je pomalo zamišljeni Dejan Stanković.\nOn se osvrnuo i na prethodna tri susreta Zvezde i Partizana od kada je seo na klupu srpskog šampiona (dva remija i poraz) i poručio da će njegova ekipa dobiti derbi “kada bude mentalno spremna za to”.\n- Nadam se već na proleće - naveo je Stanković i rekao da cilj Zvezde nije samo taj jedan meč, već uspešno okončanih 50 utakmica, trofeji i proleće u Evropi.\nKoga bi doveo iz Partizana\n"Iz te rečenice, izvucite šta želite!" Intervju Dejan Stanković: Nemam strah ni od koga, kažem SVE U LICE!\nPiksi: Udario sam u zid\nDragan Stojković Piksi nije više predsednik Crvene Zvezde. Piksi je podneo neopozivu ostavku na vanrednoj sednici UO na Marakani. Kao njegov naslednik se spominje Toplica Spasojević, koji je izjavio da ga još niko nije zvanično kontaktirao.


NSRS o Prijedlogu zakona o fiskalizaciji - Top Portal\nNaslovnica Vijesti BiH NSRS o Prijedlogu zakona o fiskalizaciji\nNSRS o Prijedlogu zakona o fiskalizaciji\nNarodna skupština Republike Srpske nastaviće danas zasjedanje razmatranjem Prijedloga zakona o fiskalizaciji.\nPred poslanicima će biti i Prijedlog zakona o obnovljivim izvorima energije i Prijedlog zakona o utvrđivanju porijekla imovine i posebnom porezu na imovinu, koji je predložio Kluba poslanika SNSD-a.\nNa jučerašnjoj sjednici poslanici su razmotrili po hitnom postupku Prijedlog zakona o dopunama Zakona o republičkoj upravi kojim se predviđa nova republička upravna organizacija – Agencija za lijekove i medicinska sredstva Republike Srpske i propisuju poslovi koje ona obavlja.\nPo hitnom postupku razmotren je i Prijedlog zakona o nepokretnoj imovini kojim se uređuje svojina na nepokretnoj imovini koja služi kao sredstvo vršenja i sprovođenja javne vlasti, a koju koriste subjekti koji vrše tu vlast od potpisivanja Dejtonskog mirovnog sporazuma.\nPoslanici su po hitnom postupku usvojili Zakon o dopuni Zakona o tržištu hartija od vrijednosti, čiji je cilj da privrednim društvima bude omogućen efikasniji pristup izvorima kapitala u okolnostima njihove smanjene likvidnosti usljed ekonomskih poremećaja prouzrokovanih pandemijom virusa korona.\nPrethodni članakHitna pomoć sletjela sa ceste\nNaredni članakProtest u Podgorici zbog smjene Bečića


REKOM ~ KOMRA ~ RECOMPritisak na BiH zbog nestalih osoba - REKOM ~ KOMRA ~ RECOM Pritisak na BiH zbog nestalih osoba - REKOM ~ KOMRA ~ RECOM\nPritisak na BiH zbog nestalih osoba\nBiH, Nestali, UN\nUN su pozvale vlasti u BiH da poboljšaju zakone kako bi se spriječili i kaznili prisilni nestanci te ubrzala potraga za oko 10.000 ljudi koji su nestali u BiH tokom 1990-ih godina.\nKomitet UN-a za prisilne nestanke saopštio je u petak da su sudbina i mjesto na kojem se nalaze ostaci oko trećine od 30.000 ljudi čiji je nestanak uslijed rata prijavljen u Bosni i Hercegovini, i dalje nepoznati i da su mnogi od njih vjerovatno bili žrtve prisilnog nestanka.\nU nizu preporuka koje je Komitet usvojio, izražava se zabrinutost zbog sporog tempa ekshumacija i identifikacija žrtava, kao i zbog nedovoljno sredstava koja se iz budžeta dodjeljuju Tužilaštvu BiH.\nU saopštenju stoji da su problemi uzrokovani i nedostatkom eksperata za sudsku medicinu i reduciranim budžetom Instituta za nestale osobe BiH.\n“Komitet sa zabrinutošću primjećuje da je budžet Instituta za nestale osobe prepolovljen u odnosu na budžet na početku njegovog osnivanja, uprkos tome što Institut postepeno preuzima odgovornost od Međunarodne komisije za nestale osobe i žali što Institutu nije pružena sva potrebna tehnologija za efikasno otkrivanje grobnica i izvršavanje ekshumacija”, navodi se u saopštenju.\nKomitet UN-a upozorava i na veliki broj neobrađenih slučajeva ratnih zločina u BiH, i preporučuje da vlasti konačno implementiraju svoju državnu strategiju za rad na predmetima ratnih zločina – čija primena se prolongira zbog politizacije i nedostatka resursa za lokalno osoblje kako bi se ono moglo baviti tolikim brojem slučajeva.\nZaštita svjedoka je još jedna tema zbog koje je izražena zabrinutost, pri čemu Komitet naglašava “nedovoljne kapacitete za zaštitu svjedoka, uključujući i nepostojanje programa za zaštitu svjedoka u entitetima kojima su transferirani predmeti ratnih zločina”.\nUz napomenu da su državni službenici kao i policijski službenici na državnom nivou, osumnjičeni da su počinili krivično djelo, privremeno suspendirani sa dužnosti tokom istrage o zločinu za koji se terete, Komitet ističe da je nedovoljno jasno da li postojeći zakoni u entitetima i Distriktu Brčkom pružaju iste garancije.\nKomitet smatra da je nejasno da li bilo koji pripadnik snaga sigurnosti ili snaga za provedbu zakona može biti isključen iz istrage o prisilnom nestanku, ako je jedan ili više njihovih pripadnika optuženo za učešće u izvršenju krivičnog djela.\nKomitet ističe da na državnom, entitetskom i nivou Distrikta trebaju biti usvojene eksplicitne zakonske odredbe kojima bi se osigurala suspenzija iz istraga pripadnika snaga sigurnosti ili snaga za provedbu zakona osumnjičenih za učešće u prisilnom nestanku, kako ne bi bili u poziciji da utiču ili ometaju istragu.\nU dijelu koji se odnosi na reparacije žrtvama rata, Komitet kaže da je odsustvo državnog fonda za podršku porodicama nestalih tokom sukoba “rezultiralo uskraćivanjem prava porodicama nestalih osoba na ostvarivanje naknade”.\nKomitet ističe zabrinutost i zbog neutvrđene sudbine i mjesta na kojima se nalaze ostaci 94 djece iz Srebrenice koja su žrtve prisilnog nestanka 1995. godine.\n(Objavljeno na Balkaninsight 17. 10. 2016.)\nTags: BiH, Nestali, UN


Stoltenberg: Zakoni o transformaciji Kosovskih bezbesnosnih snaga neće uticati na KFOR - European Western Balkans\nAutor Mateja Agatonović 21. 12. 2018.\nJens Stoltenberg; Foto: Tanjug/Dragan Kujundžić\nBEOGRAD – Generalni sekretat NATO-a Jens Stoltenberg informisao je kosovskog premijera Ramuša Haradinaja da će misija KFOR-a nastaviti svoj angažman kako bi osigurala bezbedno i sigurno okruženje na Kosovu.\nPortparol NATO-a Oana Lungesku izjavila je da je Stoltenberg tokom razgovora sa Haradinajem podvukao da KFOR deluje pod mandatom UN-a i da na njega neća uticati zakoni o transformaciji Kosovskih bezbednosnih snaga.\nTakođe je rekao da je Severnoatlantski savet održao inicijalnu diskusiju o skoro usvojenim zakonima o transformaciji KBS i ponovio da će, s obzirom na evoluciju mandata KBS, NATO morati da preispita svoj nivo angažmana sa ovom formacijom naredne godine.\n“Generalni sekretar ostaće u kontaktu sa svim akterima relevantnim za regionalnu stabilnost”, stoji u kratkoj izjavi.\nProšle nedelje, Stoltenberg je izajvio da je odluka o usvajanju tri zakona koja su započela transformaciju KBS u Kosovske oružane snage načinjena uprkos zabrinutosti Alijanse i da on “žali zbog te odluke”.\nPremijer Haradinaj rekao je nakon telefonskog razgovora da je pružio garancije Stoltenberga da će transformacija KBS u Kosovske oružane snage biti transparentan proces, održan u tesnoj saradnji sa NATO-om i KFOR-om.\n“Pružio sam garancije sekretaru Stoltenbergu da će proces transformacije KBS biti transparentan, i da će isticati moju viziju i viziju kosovske vlade o produbljenju partnerstva sa NATO-om i KFOR-om i spremnosti KBS da doprinese regionalnoj i globalnoj bezbednosti”, napisao je Haradinaj na svom fejsbuk profilu.\nTakođe je podvukao da će Kosovo tesno sarađivati sa Alijansom kako bi KBS ispunio operacione kapacitete u okviru svog bezbednosnog mandata.\nDalji angažman KFOR-a takođe je najavljen za 2019. godinu, jer je predložen budžet za misije i operacije NATO-a, uključujući misiju u Avganistanu, KFOR i trening misiju u Iraku, dosegao 273.2 evra.\nNa sastanku Severnoatlantskog saveta u četvrtak, 18. decembra, saveznici su se složili da civilni budžet iznosi 250.5 miliona evra, a vojni 1.395 milijardi evra za 2019. godinu.\nJens StoltenbergKFORKosovoKosovske bezbednosne snageKosovske oružane snageNATOOTANRamuš Haradinaj


Vesti online / Vesti / Svet / Izum Srbina u nemačkim školama\nTrodimenzionalni štampač fabmaker 3D, namenjen školama i univerzitetima koji je s grupom saradnika usavršio naš zemljak Dean Ćirić (30) uskoro bi u Nemačkoj mogao na široka vrata da uđe u školske učionice i univerzitetske kabinete. Trodimenzionalni štampač Ćirić je kao nastavno sredstvo cenom i veličinom prilagodio za široku upotrebu, a napisao je i prigodan udžbenik.\nSajam ideja Hanover: Ćirić (prvi sleva) sa saradnicima\nTrodimenzionalni štampači na tržištu su se pojavili pre tridesetak godina, ali printer iz Braunšvajga ima prednost u odnosu na postojeće jer je mnogo jeftiniji, a ima i kvalitetniju rezoluciju. Na tržištu ih po ceni od 20.000 do milion evra ima mnogo, ali ih je malo po ceni od 5.000 do 20.000 evra.\nĆirić je s grupom saradnika (počeo kao student s kolegom Krisom Tropeom) patentirao dva prototipa. Jedan je namenjen školama i fakultetima i košta 2.600 evra, a drugi nešto jači, s robustnijom tehnikom, namenjen je za privredu, i košta 5.000 evra.\nBeograđanin u Berlinu: Svet osvojio pesmom na 12 jezika\nPosle niza uspešnih predstavljanja u više nemačkih gradova, Ćirić je prošle nedelje u ime firme Braušvajger fabmaker GMBH potpisao ugovor o saradnji s Vesterman grupom koja se, između ostalog, bavi izdavanjem udžbenika i promocijom modernih nastavnih sredstava. Vesterman je zadužen za plasman, edukaciju i servisne usluge, a podržavaće i proizvodnju. Za uzvrat, Fabmaker je partneru ustupio pravo da njihov 3D štampač usavršava i prilagođava specijalnim nastavnim i tehničkim programima za potrebe privrede.\nProizvodi Ćirićevog printera\nFabmaker i Vesterman su zajednički već održali niz predavanja i demonstracija širom Nemačke. Polovinom septembra oduševili su studente i profesore Visoke škole za tehniku, privredu i kulturu u Lajpcigu, a do kraja godine predavanja su zakazana u Štutgartu, Minhenu, Dortmundu, Manhajmu i Bremerhafenu. Fabmaker 3D će se iduće godine u februaru predstaviti na Sajmu obrazovanja u Štutgartu, a u aprilu će se treći put pojaviti na hanoverskom Cebitu.\n- Radujemo se što smo ovim ugovorom prvi dobili šansu da naše škole snabdevamo 3D štampačima i potrebnim udžbenicima. Uvereni smo u uspeh jer je iskustvo iz Amerike pokazalo da se nastava i privreda ubuduće neće moći ni zamisliti bez printera - izjavio je posle potpisivanja ugovora Ralf Halfbrot, šef Vestermana.\nMladi oduševljeni fabmakerom\nDean Ćirić, šef Braunšvajger fabmakera, ističe da je veći broj škola u Nemačkoj, naročito u Donjoj Saksoniji, kupio ovaj printer.\n- Na pomolu je i saradnja s Poslovno-tehnološkim inkubatorom tehničkih fakulteta u Beogradu. Ako Srbija odluči da u svoje škole uvede printere, tu smo da pomognemo - kaže Ćirić za "Vesti".\nSlužbenik greškom izbrisao "j"\nSrpski Dejan, koji je zbog greške nemačkog službenika ostao nemački Dean, rođen je 1986. u Volfenbitelu kod Braunšvajga. Posle završetka finansijske škole i jednogodišnjeg zaposlenja u banci upisao se na Ekonomski fakultet u Getingenu, a tema njegovog diplomskog rada bila je "Inovacije u privredi". Deanovi roditelji u Nemačku su došli 1971. godine, otac Ljubiša iz Mačvanskog Prnjavora, a majka Božica iz Pećnik Ilove u Republici Srpskoj.\nNEMAČKA Grančice i zvončići obradovali mališane


Prihvatljive investicije-sektoru mleka u okviru IPARD programa-Slavica Petrović - Forum PSSS - PSSS\n24 dec 2017 13:04\t#31013 od Petrović Slavica\nPetrović Slavica je napravio novu temu: Prihvatljive investicije-sektoru mleka u okviru IPARD programa-Slavica Petrović\nPrihvatljivi troškovi u sektoru mleka u okviru IPARD programa\nPoljoprivredna savetodavna i stručna služba “Valjevo” – d.o.o. Valjevo tokom svojih predavanja, tribina i radionica, kao i prilikom direktnog kontakta sa poljoprivrednim proizvođačima koji se bave proizvodnjom kravljeg mleka, pruža informacije o uslovima koje treba da ispune kako bi bili potencijalni korisnici sredstava iz IPARD fondova, kao i investicijama koje su predviđene Merom 1 za sektor mleka.\nUslov za korišćenje sredstava ispunjavaju poljoprivredna gazdinstva koja u momentu podnošenja zahteva imaju 20 do 300 krava. Oni u okviru IPARD programa mogu konkurisati za sledeće investicije:\nIzgradnja i/ili rekonstrukcija objekta za smeštaj muznih krava, uključujući prostor za mužu (izmuzište), osemenjavanje, bezbedno uklanjanje uginulih životinja, za držanje teladi i junica, prostor za smeštaj mašina i opreme, proizvoda životinjskog porekla, prostor za instalaciju ventilacije, klimatizaciju, grejanje, prateće energetske objekte i dr.;\nIzgradnja i/ili rekonstrukcija objekata na farmi za čuvanje hrane sa pratećom opremom;\nIzgradnja i/ili rekonstrukcija kapaciteta za prikupljanje, preradu, čuvanje i odlaganje čvrstog stajnjaka, polutečnog i tečnog stajnjaka, uključujući instalaciju opreme;\nIzgradnja i/ili rekonstrukcija fiksnih ograda oko farme i dezunfekcionih barijera, drenažnih sistema i sistema za snabdevanje vodom (bunai), grejanja i električnih sistema na farmi (korišćenje agregata, uključujući softver);\nIzgradnja i/ili rekonstrukcija interne mreže puteva i parking mesta u okviru farme;\nOprema za čišćenje i dezinfekciju objekata uređaja;\nOprema za bezbedno uklanjanje uginulih životinja;\nOprema za fizičke, hemijske i biološke tretmane otpadnih voda i upravljanej otpadom;\nInvesticije u instalacije za obnovljivu energiju za potrošnju na farmi, posebno za solarnu energiju, elektrane na biomasu, kotlove za sagorevanje biomase;\nOprema i uređaji za ventilaciju, klimatizaciju i grejanje, uključujući alarmni sistem sa generatorom;\nOprema za administrativnu zgrdadu sa pratećim objektima (kancelarija za licencirane veterinare i veterinarske inspektore, prostor za odmor, prostorije za presvlačenje i sanitarne prostorije, skladište za sredstva za čišćenje, pranje i dezinfekciju);\nSpecijalizovana vozila za transport sirovog mleka;\nOprema za mužu, hlađenje i čuvanje mleka na farmi, uključujući isve elemente, materijale i instalacije;\nMašine i oprema za rukovanje i transport čvrstog, polučvrstog i tečnog stajnjaka (transporteri za stajnjak, uređaji za mešanje polutečnog i tečnog stajnjaka, pumpe za pražnejnje rezervoara, separatori za polutečni i tečni stajnjak, mašine za punjenje tečnog stajnjaka, specijalizovane prikolice za transport čvrstog stajnjaka, uključujući i prateću opremu za polutečni i tečni stajnjak;\nMašine i oprema za pripremu stočne hrane za ishranu i napajanje životinja (mlinovi i blenderi/mešalice za pripremu stočne hrane, oprema i dozatori za koncentrovanu hranu, ekstraktori, transpokteri, transporteri, miks prikolice i dozatori za kabastu hranu, hranilice, pojilice, baleri, omotači bala i kombajni za stočnu hranu, kosilice, prevrtači sena);\nOprema za teljenje, kao i oprema za smeštaj teladi (boksovi);\nMašine i oprema za pipremu i transport prostirke;\nStočne vage, rampe za utovar/istovar, torovi za usmeravanje i obuzdavanje životinja;\nSistemi za prskanje tokom letnjih vrućina;\nČetke za samočišćenje stoke.


Ðurić prvi ambasador Srbije u Antigvi i Barbudi - Kosovo Online\nÐurić prvi ambasador Srbije u Antigvi i Barbudi\n2. Novembar 2021. • 20:52\nAmbasador Marko Ðurić postao je danas prvi ambasador Srbije u Antigvi i Barbudi, sa sedištem u Vašingtonu, prenosi Tanjug.\nNa ceremoniji upriličenoj u guvernerskoj rezidenciji u Sent Džonsu, ambasador Ðurić predao je akreditivna pisma generalnom guverneru Rodniju Vilijamsu, čime je zvanično preuzeo dužnost izvanrednog i opunomoćenog ambasadora Srbije u ovoj karipskoj državi na nerezidencijalnoj osnovi.\n„Danas smo ispisali diplomatsku istoriju jer smo prvi put akreditovali ambasadora Srbije u Antigvi i Barbudi. Iako su naši diplomatski odnosi formalno uspostavljeni tek 2018. godine, sa najvišim zvaničnicima sam razgovarao o konkretnim modalitetima saradnje naših država i naroda“, rekao je Ðurić.\nTemelj naše dosadašnje bilateralne saradnje jeste program „Svet u Srbiji“, kroz koji smo mladim ljudima iz Antigve i Barbude omogućili besplatno studiranje u našoj zemlji, rekao je Ðurić, te dodao da će u narednom periodu biti dodeljeno više stipendija u znak prijateljstva sa narodom Antigve i Barbude.\nTokom posete Ðurić je imao odvojene sastanke sa vršiocem dužnosti predsednika Vlade Stedrojem Bendžaminom i sa ministrom spoljnih poslova E.P. Četom Grinom, kome je preneo ličnu zahvalnost ministra Nikole Selakovića za učešće na nedavnom komemorativnom sastanku povodom obeležavanja 60. godišnjice prve Konferencije nesvrstanih zemalja u Beogradu.\nOsvrnuvši se na Memorandum o prijateljstvu i saradnji koji su u oktobru potpisali ministri Selaković i Grin, Ðurić je ocenio da taj dokument predstavlja odličnu platformu za dalje zajedničko delovanje dva ministarstva na planu ostvarenja obostranih interesa.\nKao važan segment saradnje Srbije sa Antigvom i Barbudom u razgovorima su pomenuti ekonomije i zdravstvo, a posebno je bilo reči o planu zajedničke borbe protiv pandemije kovid -19.\nAfter officially assuming duties of 1⃣ 🇷🇸 Ambassador to 🇦🇬, I met with FM E.P. Chet Greene to discuss various modalities for expanding our #cooperation, including increasing the number of #scholarships within the "World in Serbia" project and joining forces in fighting #COVID19. pic.twitter.com/MBV3wQn06Z\n— Марко Ђурић (@markodjuric) November 2, 2021\nMarko Đurić diplomatija ambasador Srbi\nMarko Đurić preuzeo dužnost i ambasadora Srbije u Kolumbiji\nĐurić: Snažna podrška SAD našem regionu ključna i dobrodošla\nĐurić: Potvrda partnerstva i saradnje Srbije i SAD duge 140 godina


Laveci u Liverpulu za osam miliona funti?\nFudbaler Pari Sen Žermena Ezekijel Laveci na korak je od tranfera u Liverpul za osam miliona funti, navodi Dejli Ekspres.\nLaveci već 10 dana ne trenira sa ekipom jer ga je trener Loran Blan suspendovao zbog kašnjenja na pripreme, što je pokrenuo medijske spekulacije da će napustiti Parižane u zimskom prelaznom roku.\nTrenutna situacija ide u korist Livepula, koji bi dolaskom Lavecija mogao da reši problem neefikasnosti ove sezone. Argeninski reprezentativac je ove sezone u svim takmičenjima odigrao 18 utakmica i dao dva gola. Tokom karijere igrao je za Estudijantes, San Lorenco, Đenovu i Napoli.


Eliot Engel, šef odbora za spoljne poslove Predstavničkog doma američkog Kongresa, saopštio je da su predstojeći razgovori između čelnika Kosova i Srbije u Washingtonu pozitivan korak, ali je i podvukao da bi konačno rješenje trebalo da sadrži neke ključne principe.\nPominjući da je sukob između ove dvije zemlje dugo trajao i nanio štetu životima mnogih ljudi, Engel je naveo da bi konačni dokument trebalo da dovede do uzajamnog priznavanja Kosova i Srbije.\nMeđutim, Engel je izrazio dileme da li se tako nešto sada može postići.\n„Predsjednik Srbije Aleksandar Vučić, koji udaljava svoju zemlju od sjevernoatlantske zajednice i približava je Rusiji, usprotivio se stavljanju uzajamnog priznanja na sto. Zapravo, srpska delegacija je iznijela da će razgovori biti dio pregovora o ekonomskim pitanjima. Iako nema ništa loše u ekonomskom rastu i ekonomskom razvoju, politički sukob zahtjeva politička rješenja”, napisao je Engel u saopštenju emitovanom uoči prvog dana sastanka u Washingtonu.\nPrema njegovim riječima, konačni sporazum „treba da otvori put ka tome da Kosovo i Srbija budu dio sjevernoatlantskih struktura, uključujući Evropsku uniju i NATO, kao i da garantuje punopravno članstvo Kosova u Ujedinjenim nacijama i drugim važan međunarodni organizacijama.\nU izjavi, Engel je takođe napomenuo da oni koji stoje iza etničkog čišćenja, silovanja i drugih ratnih zločina počinjenih u vrijeme Slobodana Miloševića moraju biti izvedeni pred lice pravde.\nIzmeđu ostalog, Engel je izrazio pozitivan stav u odnosu na kosovsku delegaciju, rekavši da je premijer ove zemlje Avdulah (Avdullah) Hoti predstavio jasne ciljeve za pregovore: međusobni sporazum, bez ugrožavanja teritorijalnog integriteta Kosova.\n„Kosovo zaslužuje normalnu budućnost, u kojoj ljudi mogu slobodno da putuju i da budu blizu svjetskih demokratija, uključujući i Sjedinjene Države”, navodi Engel.\nIzjava kongresmena Engela uslijedila je nakon što je američki savjetnik za nacionalnu bezbjednost Robert O'Brien rekao da će razgovori u Bijeloj kući, koji počinju u četvrtak, 3. septembra, između predstavnika Kosova i Srbije uticati na miroljubive odnose dvije strane kroz ekonomsku saradnju.\nDiplomata: Razgovori Kosova i Srbije biće zasnovani na unapređenju tri potpisana ekonomska sporazuma


Otvorene su prijave za upis na osnovne, master i doktorske studije na Centralnoevropskom univerzitetu (CEU) u Beču u školskoj 2022/2023. godini | Obrazovanje\n29. decembar 2021. 12:05:20\nKandidati koji žele da upišu osnovne studije na ovom Univerzitetu više informacija o dostupnim programima, uslovima za prijavu, spisku potrebne dokumentacije i načinu prijavljivanja mogu pronaći na zvaničnom sajtu Univerziteta.\nTakođe, Centralnoevropski univerzitet u Beču nudi određenu finansijsku pomoć i kandidatima zainteresovanim za master i doktorske studije. Više informacija o tome dostupno je na sajtu Centralnoevropskog univerziteta.\nKandidati zainteresovani za osnovne studije podnose sledeću dokumentaciju: svedočanstva i diplomu iz srednje škole, dokaz o poznavanju engleskog jezika, biografiju, esej, motivaciono pismo, pismo preporuke i popunjen prijavni formular.\nStudenti koji žele da upišu master ili doktorske studije takođe se prijavljuju elektronski, i uz popunjen aplikacioni formular dostavljaju predlog istraživanja, pisma preporuke, prepise ocena sa osnovnih i/ili master studija, dokaz o poznavanju engleskog jezika, biografiju i popunjen prijavni formular. Za određene naučne oblasti potrebno je dostaviti i dodatnu dokumentaciju. Više informacija može se pronaći na internet stranici Centralnoevropskog univerziteta posvećenoj upisu na master i doktorske studije. Zainteresovani kandidati takođe plaćaju 30 evra prilikom podnošenja aplikacije Centralnoevropskom univerzitetu. Taksa se plaća samo jednom, nezavisno od broja programa za koje se aplicira.\nRok za prijavu je 1. februar 2022. godine.


Ministar unutrašnjih poslova Srbije Nebojša Stefanović ocenio je danas da je saradnja sa policijom Crne Gore veoma „bliska“, te da policije dve države u mnogim slučajevima „rade kao jedna“.\nStefanović je sa svojim crnogorskim kolegom Raškom Konjevićem danas u Podgorici potpisao memorandum o saradnji dve zemlje u oblasti evropskih integracija.\nStefanović, Konjević i ministar unutrašnjih poslova BiH Dragan Mekić danas su u Podgorici imali četvrti sastanak trilaterale na kome su razgovarali o saradnji policija u suzbijanju organizovanog kriminala i bebzbednosnim izazovima.\nStefanović je obavestio kolege da Srbija do kraja godine želi da otvori pregovore sa EU i poglavlje 24 (pravda,sloboda i bezbednost) i saopštio im da priprema Zakon o policiji kako bi se „ojačala unutrašnja“ kontrola policije i njeni kapacitete i sprečila korupciju u sopstvenim redovima.\n„Nikoga neće štititi policijska značka“, poručio je on.\nStefanović je naveo da je sa kolegama iz Crne Gore i BiH razgovarao o saradnji u oblasti organizovanog kriminala i ocenio da je ta saradnja intezivirana.\nSaopštio je da je nedavno ubistvo policajca u Crnoj Gori „jedan od prioriteta“ policije Srbije koja „intezivno“ radi na tom slučaju i koja će učiniti sve da se počinilac, ako se nalazi na teritoriji Srbije, što pre privede pravdi.\nCrnogorska policija rapisala je poternicu za državljaninom Srbije E.M. iz Prijepolja, zbog sumnje da je prošle srede usmrtio policajca Irfana Kujevića prilikom rutinske kontrole u Crnoj Gori.\nStefanović je kazao da je borba protiv trgovine drogom jedan od „prioriteta“ za policije, jer su sve tri zemlje deo „heroinske rute“.\nRekao je da je terorizam „novina“ za region, te policije i nadležne službe „moraju da se pobrinu da građani osećaju stabilnost i sigurnost.“\nMinistar unutrašnjih poslova Crne Gore Raško Konjević zahvalio se policijama Srbije i BiH na pomoći u rasvetljavanju ubistva crnogorskog policajca i izrazio nadu da će osumnjičeni, za kojim je raspisana poternica, biti uhapšen u najkraćem roku.\nPotvrdio je da mu je bosansko-hercegovački kolega Mekić preneo da je Predsedništvo BiH dalo saglasnost na sporazum o razgraničenju sa Crnom Gorom i najavio da će taj sporazum biti potpisan do kraja avgusta.\nKonjević je saopštio i da razgovori o razgraničenju sa Kosovom napreduju „dobrom dinamikom“ , ali i naveo da je za rješenje tog pitanja potrebno vreme.


Okanj bara kod Zrenjanina kandidat za status specijalnog rezervata prirode – SRPSKI NARODNI INFO\nMinistarstvo životne sredine izradilo je predlog Uredbe o proglašenju SRP, a pokrajinski zavod za zaštitu prirode Studiju zaštite SRP “Okanj bara”. Uredbom je, za područje Okanj bare koje obuhvata oko 5.480 hektara, predviđena trostepena zaštita, kako bi se ova oblast obnovila a živi svet sačuvao.\nU zoni prvog stepena zaštite, gde su ograničenja najstroža, bio bi sam vodeni ekosistem, odnoso Okanj, koji je površine 165 hektara. Nešto više od 3.000 hektara – pašnjaci i sl, bilo bi u zoni 2. stepena zaštite, a u zoni trećeg stepena našlo bi se oko 2.100 hektara uglavnom obradivih površina. Za svaku oblast proprisane su određene mere i zabrane. U Pokrajinskom zavodu za zaštitu prirode kažu da su prigovori neosnovani, te da proglašenje SRP ne bi nikoga “oteralo” odavde, već samo aktivnosti stanovništva stavilo pod kontrolu.\n– Ograničenje korišćenja hemijskih sredstava je po Zakonu o upotrebi pesticida, to nije nešto što smo mi izmislili. Zatim, poljoprivrednicima će biti dozvoljeno da koriste već postojeće kolske puteve, ali tražimo da se ne otvaraju novi. Kada je reč o korišćenju pašnjaka, podržavamo ispašu ovaca i krava, ali ne i svinja, jer one uništavaju travnate površine. Vrlo je važno i da se zabrani upotreba pašnjaka za druge namene, poput izgradnje terena i slično – kaže za “eKapiju” Nedeljko Kovačev iz Pokrajinskog zavoda za zaštitu poljoprivrede.\nOn takođe dodaje da je neophodno viši društveni interes staviti ispred pojedinačnih, te da je “šteta” od proglašenja specijalnog rezervata koju bi ratari imali, zanemarljiva u odnosu na korist, odnosno očuvanje Okanja. Osim toga, najveći deo obradivog zemljišta je u državnoj ili društvenoj svojini, a samo oko 20% njiva je u privatnom vlasništvu.\nIpak, proglašenje specijalnog rezervata samo je prvi korak, jer propisane zahteve nakon toga tek treba sprovoditi. Za upravljača specijalnog rezervata određeno je Ekološko društvo “Okanj” iz Elemira, a njihova dužnost bila bi i obeležavanje staza, postavljanje osmatračnica, kontrola i slično, a Pokrajinski zavod za zaštitu prirode bi pružao podršku.


Nema ništa od javne garaže\nPočetak/Društvo/Nema ništa od javne garaže\nNovembra prošle godine čule su se najave da će Niš dobiti javnu garažu, tada je saopšteno da će ta garaža biti ona ispod Tržnog centra Ambasador. Danas se i zvanično odustalo od te ideje, barem za sada.\nOdlukom Skupštine grada Niša lane data je saglasnost da ova garaža koja je bila u vlasništvu Direkcije za izgradnju, pređe u vlasnišvo Grada Niša. Prošli saziv Gradskog veća je tu garažu dalo na korišćenje Parking servisu. I pored dobre volje i angažovanja rukovodstva Parking servisa, na ovu dobru zamisao Nišlije će morati da zaborave.\n“Garaža će biti urađena po svim svetskim standardima. Vozila će u njoj biti potpuno bezbedna, zaštićena od vremenskih uslova ili pod neprekidnim video nadzorom”, rekao je za Niške Vesti direktor Parking servisa Marko Janković novembra prošle godine.\nDirektor Parking servisa podsetio je tada da je ovu garažu Direkcija za izgradnju grada Niša izdala privatnom licu pod sumnjivim okolnostima, o čemu su Niške Vesti pisale.\nDanas je Gradsko veće donelo rešenje o stavljanju van snage Rešenja o prenosu prava korišćenja JKP Parking servisu, zbog kako kažu rušenja zida.\n„Tamo je nastala jedna nova okolnost, ta garaža koja je bila data na održavanje je izgubila formu i veličinu koju je imala, rušanjem jednog zida sada se otvorio jedan novi prostor koji nije naš prostor. Tamo se već parkiraju razni automobili – neregulisano. Ovom odlukom smo isključili Parking servis iz odgovornosti do donošenja konačne odluke kako to treba rešiti. Sada moramo da tragamo za drugim rešenjima“, rekao je Darko Bulatović, gradonačelnik Niša.\nDanas u toj gradskoj garaži prizor je sablasan, skoro da ne postoji svetlo osim četiri sijalice koje jedva da osvetljavaju sam ulaz.\nVeličina ove garaže je 1580 kvadratnih metara, izgrađena je pre više od dve decenije.\nInteresantno je da se ovo „bespravno“ rušenje zida desilo u samom centru grada ispod zgrade gde se nalaze skoro sve inspekcije kao i uprava Nišavskog okruga.\npodzemna garaža TC Ambasador\nOtvorena prva podzemna garaža u centru Grada (FOTO)\nSvečano otvaranje garaže TC „Ambasador“ krajem marta


Islamska medicinska organizacija i WHO su još 1995. dozvolili svinjski želatin u vakcinama - balkanin\nHome/zdravlje/Islamska medicinska organizacija i WHO su još 1995. dozvolili svinjski želatin u vakcinama\nVijest da vakcine protiv koronavirusa u svom sastavu imaju i svinjski želatin izazvala je veliku zabrinutost među muslimanima u BiH, ali i u svijetu, kao i zabrinutost drugih vjerskih zajednica poput židova, koji se također pridržavaju vjerskih pravila ishrane.\nIz Islamske zajednice u BiH još uvijek nisu zauzeli definitivan stav o ovom pitanju, ali su svakako poručili da bi muslimani morali izabrati vakcinu bez svinjskog želatina. Ukoliko ne budu imali izbora, konačni sud bi trebala dati struka, farmaceutska i šerijatsko-pravna.\nMeđutim, u izjavama Islamske medicinske naučne organizacije, koja je raspravljala o temi “Haram i nečiste tvari u hrani i lijekovima” u partnerstvu s Al-Azharom, Islamskim vijećem u Džedi, regionalnim uredom Svjetske zdravstvene organizacije u Aleksandriji i kuvajtskim ministarstvom zdravlja još 1995. godine, piše da je imunizacija vakcinama koje sadrže svinjski želatin ipak dozvoljena.\n“Hrana koja sadrži masti (svinjska mast) u svojim listama sastojaka, bez toga da su transformirane (istihalah), kao što su neki sirevi, neke vrste ulja, masti, topljeno maslo i maslac, neke vrste keksa, čokolade i sladoleda, su haram i nije ih dozvoljeno uopšte jesti, jer prema konsenzusu učenjaka, svinje su nečiste. Istihalah, što znači pretvaranje jedne supstance u drugu, koja ima različite karakteristike, je transformacija nečiste supstance u čistu supstancu ili transformacija haram supstance u supstancu koja je dozvoljena prema šerijatu”, stoji u izjavama Islamske medicinske naučne organizacije.\nZaključak sastanka Islamske medicinske naučne organizacije i WHO-a\nŽelatin, stoji u izjavama, koji se proizvodi transformacijom kostiju, kože i tetiva nečiste (nedžes) životinje je čist (taahir) i njegova konzumacija je dozvoljena.\nPoznato je da se želatin koristi u nekim vakcinama kao stabilizator kako bi se zaštitili aktivni sastojci od razgradnje tokom proizvodnje, transporta i skladištenja.\nŽelatin se najčešće dobija hemijskim procesom iz kože ili papaka svinja, a to zabrinjava određene vjerske grupe poput židova, muslimana i adventista sedmog dana, koji se pridržavaju prehrambenih pravila koja zabranjuju svinjske proizvode.\nMeđutim, kako je navedeno u službenim dokumentima Evropskog centra za prevenciju i kontrolu bolesti, sve vjerske grupe odobrile su upotrebu vakcina koje sadrže želatin za svoje sljedbenike iz nekoliko razloga.\n“Prvo, vakcine se daju injekciono, tj. ubrizgavaju se, a ne unose se se na usta (osim vakcine protiv rotavirusa koja ne sadrži želatin). Drugo, želatin u vakcinama je visoko pročišćen i hidroliziran (razgrađen vodom), tako da je količina mnogo manja od one koja se nalazi u prirodi. Konačno, vođe ovih vjerskih grupa vjeruju da su koristi od primanja vakcina veće od poštivanja vjerskih prehrambenih zakona”, istaknuto je u Evropskom centru za prevenciju i kontrolu bolesti.\nRanije je potvrđeno da, usljed ubrzanog rada radi osiguranja što veće količine vakcina, farmaceutske kompanije ne mogu garantovati da se u njihovim dozama neće naći svinjski želatin. To se odnosi i na vakcinu koju su razvili Pfizer i BioNTech, vakcinu kompanije Moderna, Univerziteta u Oxfordu i drugih.\nTotal Visits: 147.658


Rekordni rezultat u istoriji poslovanja kompanije: MA prevezao 100 hiljada putnika u julu\nponedjeljak, 06 avgust 2018 16:45\nNacionalni avio prevoznik Montenegro Airlines je tokom jula 2018.g. prevezao 98.297 putnika, u sve tri kategorije saobraćaja, sa šest operativnih aviona, što je za 12.854 putnika ili 15 posto više nego u julu prošle godine. Time je postavljen novi rekord u preko dvije decenije dugom poslovanju kompanije. Čak i u periodima kada je tokom ljetnih mjeseci u saobraćaju bilo uključeno 8 aviona, nije bio dostignut ovoliki broj putnika, saopšteno je iz Montenegro Airlines-a.\nKako dodaju, destinacije koje su imale najveću prosječnu popunjenosti putničke kabine su Beograd i Ljubljana sa 88 posto, zatim Kopehhagen 85 posto, Moskva 84 posto, London 83 posto itd.\n"Montenegro Airlines je za sedam mjeseci ove godine ukupno prevezao 348.659 putnika, što je za 33.559 putnika ili 10,7 posto više u odnosu na isti period lani. Taj rezultat je ostvaren u uslovima velike konkurencije na tržištu avio-saobraćaja Crne Gore, gdje osim Montenegro Airlines-a tokom ljetnih mjeseci saobraća oko 45 drugih redovnih, čarter i niskobudžetnih avio-kompanija", navodi se u saopštenju.\nIzvršni direktor avio-kompanije, Živko Banjević je istakao: „Postignuti rezultati potvrđuju da se mjere koje preduzimaju Vlada Crne Gore i rukovodstvo kompanije na finansijskom i ogranizacionom restrukturiranju kompanije sprovode na pravi način i u skladu sa postavljenim ciljevima za 2018. godinu, kao i dugoročno.“\nIz MA podsjećaju da tokom ovogodišnje ljetnje sezone MA saobraća ka 27 destinacija u 15 država. Plan je da se u toku 2018. godine preveze oko 620.000 putnika.\nPosljednji put izmijenjeno ponedjeljak, 06 avgust 2018 16:57\nViše iz ove kategorije « Cijene goriva ostaju iste Vjetroelektrana na Možuri u funkciji od kraja septembra »


U Srbiji do građevinske dozvole za šest, u Beogradu za 14 dana | Gde Investirati\nAugust 7, 2017\tComments 0\n“Kada govori o implementaciji elektronske građavinske dozvole možemo da kažemo da smo jako zadovoljni. To je jedna od najznačajnih reformi koja je krenula 1. januara 2016. Možemo da kažemo da smo tokom 2016. i 2017. više puta obarali rekord kada govorimo o broju izdatih građevinskih dozvola”, rekla je pomoćnica ministra građevinarstva, saobraćaja i infrastruktre Darinka Đuran.\nKaže, međutim, da je brine to što na teritoriji Grada Beograda prosečno vreme za izdavanja građevinskih dozvola iznosi 14 dana što, kaže, znači da nije u skladu sa zakonom predviđenim rokovima.\nKada je reč o lokacijskim uslovima, kaže Đuran, na republičkom nivou procsečno vreme jeste 14 radnih dana, što je brže nego što je to zakon predvideo, dok je u Gradu Beogradu taj prosek 26 radnih dana.\n“Imamo situaciji u kojoj Grad Beograd koji ima najjace administrativne kapacitete u odnosu na neke manje opštine i gradove duplo sporije izdaje i građevinske dozvole i lokalcijske uslove”, navodi Đuran.\nMinistrastvo je, kaže, zato odlučilo da sa NALED-om i USAID-om pruži podršku Gradu Beogradu i pokrenuće projekat koji će isključivo biti namenjen za gradski Sekretarijat za urbanizam, kako bi se sagledale poteškoće sa kojima se suočavaju.\n“Ne možemo da dopustimo da u Gradu Beogradu investitor čeka u proseku 26 dana da dobije lokacijske uslove, dok ministrastvo koje je nadležno za realizuju bitnih infrastrukturnih objekata izdaje lokacijske uslove za svega 12 radnih dana, iako je po zakonu predviđeno 30 dana”, rekla je Đuran i istakla da Beograd treba da bude lider u brzini i proseku izdavanja kako elektronskih građevinskih dozvola tako i lokacijskih uslova.\nNavodi da taj prosek u Gradu Beogradu nije nešto čime je ministarstvo zadovoljno i zato želi da pomogne i pruži i kadrovsku i administritavnu podršku kako ovakav trend i prosek izdavanja u krajnjem slučaju ne bi Srbiju ugrozio u daljem jačanju na Duing biznis listi.\nKako je saopštilo ministarstvo, kad se posmatra uspešnost gradova u izdavanju dozvola, ukupno je u 26 gradova podneto 48.377 zahteva, od čega je rešeno 37.157, a pozitivno rešeno 30.191, pri čemu je prosečan procenat uspešnosti 86 odsto, a u Beogradu 70,5 odsto.\nUčešće rešenih zahteva u proseku je 90 odsto, u Beogradu 79 odsto, dok je procenat negativno rešenih zahteva prosečno 19 odsto, a u Beogradu 38 odsto, navodi se u saopštenju Ministarstva.\nMinistarstvo građevinarstva, saobraćaja i infrastrukture za dozvole iz svoje nadležnosti izdaje građevinsku dozvolu za 12, a lokacijske uslove za 16 radnih dana.\nPrevious Napred objavio nameru za preuzimanje EP Opreme i EP Industrije\nNext Bitcoin dostigao najvišu vrednost, Bitcoin Cash pao za 67 odsto\nTags Beogradgrađevinske dozvoleSrbija\nAleksandar Vučić: Ubistvo Olivera Ivanovića je teroristički akt\nPredsednik Srbije Aleksandar Vučić izjavio je, nakon sednice Saveta za nacionalnu bezbednost, da je ubistvo predsednika Građanske inicijative SDP Olivera Ivanovića teroristički akt i da će se država Srbija u


Rano glasanje na primarnim izborima u martu 2020. u Klivlendu\nDirektor FBI-a Kristofer Vrej rekao je da Rusija ne odustaje od namere da utiče na ishod predsedničkih izbora u SAD u novembru, a nalazi američkih obaveštajnih službi govore da je glavni cilj Moskve da naškodi kampanji demokratskog kandidata Džoa Bajdena.\nVrej je govorio pred članovima Odbora za nacionalnu bezbednost u Predstavničkom domu Kongresa i opisao da su operacije Kremlja veoma aktivne na društvenim mrežama, državnim televizijama u Rusiji i drugim platformama.\nIskaz direktora FBI je u skladu sa proceanama koje su se pojavile početkom avgusta, koje je objavio najviši kontraobaveštajac u Americi Vilijem Evenina.\nTokom sesije odgovaranja na pitanja, Vrej je rekao da nema razloga za brigu u vezi sa povećanim brojem glasova koji će stiči poštom za novembarske izbore, zbog pandemije. S druge strane, predsednik Tramp uverava da će glasanje poštom dovesti do izborne prevare.\nIpak, njegove tvrdnje osporio je predsednik Tramp koji je u seriji tvitova upozorio da će glasanje poštom završiti kao "krađa izbora" i da će voditi ka "masovnom haosu i konfuziji".


UHAPŠENO SEDAM OSOBA Sumnjiče se da su oštetili budžet Srbije za više od 32 MILIONA DINARA\nPripadnici Ministarstva unutrašnjih poslova, Odeljenja za borbu protiv korupcije, uhapsili su sedam osoba zbog postojanja osnova sumnje da su izvršile više koruptivnih krivičnih dela, čime su oštetile budžet Republike Srbije za više od 32 miliona dinara.\nU saradnji sa Posebnim odeljenjem za suzbijanje korupcije Višeg javnog tužilaštva u Nišu i Odsekom poreske policije Zaječar, uhapšen je D. D. (46), odgovorno lice Vega frut iz Knjaževca, zbog postojanja osnova sumnje da je izvršio krivična dela pranje novca, poreska utaja, neosnovano iskazivanje iznosa za povraćaj poreza i poreskih kredita, nedozvoljen promet akciznih proizvoda i nedozvoljeno skladištenje robe, saopštio je MUP.\nUhapšeni S. P. (55), radnica preduzeća Vega frut, i S. N. (52), odgovorno lice Džervin iz Novog Sada - ogranak u Knjaževcu i ujedno vlasnik poljoprivrednog gazdinstva, terete da su izvršili krivična dela pranje novca, poresku utaju i neosnovano iskazivanje iznosa za povraćaj poreza i poreskih kredita.\nZbog postojanja osnova sumnje da su izvršili krivično delo pranje novca uhapšeni su N. M. (56), faktički odgovorno lice Vega frut i B. S. (54), odgovorno lice firme Frigo flora trans iz Knjaževca, dok se D. B. (62) i D. J. (47), vlasnici poljoprivrednih gazdinstava, terete za pranje novca i poresku utaju.\nSumnja se da je S. N., kao odgovorno lice preduzeća Džervin, u periodu od januara 2016. do kraja 2018.godine vršio uplatu novčanih sredstava na tekući račun Vega fruta.\nKako se sumnja, D. D. je potom zajedno sa S. P. po osnovu fiktivnih računa na ime raznih usluga izvršio prenos novčanih sredstava na račun Frigo flora trans i po osnovu fiktivnog otkupa poljoprivrednih proizvoda uplatu novčanih sredstava na tekuće račune pol?oprivrednih gazdinstava D. B i D. J., koji su uplaćene iznose u gotovini podizali sa svojih tekućih računa i predavali D. D, N. M. i S. N.\nPIJAN PREGAZIO TINEJDŽERA Vozeći neregistrovani automobil bez dozvole UDARIO DEČAKA\n"NEMA SILE KOJA ĆE ME ODVOJITI OD NJEGA, MOGU SAMO DA ME UBIJU" Šokantna ispovest TRUDNE DEVOJČICE (12) koja je četiri puta bežala od hranitelja


Tanjug 12. juna 2021. 13:12\nBEOGRAD – Na terenima Košarkaškog kluba „Crvena zvezda“ na Malom Kalemegdanu danas se održava edukativno druženje i takmičenje u šutiranju trojki, sa ciljem da se podigne svest o dijabetesu tip 2.\nPredsednik Udruženja pacijenata sa dijabetesom tip 2 „Krug dvojke Srbije“ Đorđe Branković rekao je da u Srbiji ima više od 700.000 obolelih od dijabetesa, dok je oko milion i po ljudi u stanju predijabetesa.\n„Većina njih ne zna da su u tom stanju i ova akcija je lepa priča u saradnji sa košarkaškim klubom Crvena zvezda“, rekao je Branković za Tanjug i naveo da će se takve i slične akcije nastaviti.\nAkciji „Trojkom za dvojku“ pridružili su se poznati glumci, košarkaši, lekari, pevači, voditelji, kako bi uputili apel svim pacijentima sa dijabetesom da zdravim načinom života spreče komplikacije šećerne bolesti.\nGlumac Miodrag Dragičević je poručio da su zdrava ishrana i fizička aktivnost važni za sve ljude, ističući da mu je drago što može da na neki način doprinese podizanju svesti o dijabetesu.\n„Lepo je kada se spoji lepo i korisno i drago mi je što sam deo svega toga“, istakao je Dragičević.\nLinija za šutiranje trojke na Malom Kalemegdanu vrlo je slična gornjoj granici dobro kontrolisanog šećera – 6,75.


U NAREDNIH MESEC DANA OČEKUJE SE IZMENA KRIVIČNOG ZAKONODAVSTVA: Oprečni stavovi o pooštravanju kaznene politike\n"Tu ćemo koristiti evropska iskustva jer ne želimo da nas bilo ko optuži za kršenje ljudskih prava. Ako nešto postoji u Francuskoj, Engleskoj, Austriji, postojaće i kod nas. I Evropa je na talas kriminala i terorizma reagovala drakonskim pooštravanjem zakona", ukazao je ministar.\nNedvosmisleno je dokazano da pooštravanje kaznene politike ne utiče na smanjenje broja krivičnih dela – kaže Miodrag Majić, sudija Apelacionog suda u Beogradu i predsednik UO Centra za pravosudna istraživanja, komentarišući najavu da će biti povećane kazne za sva krivična dela sa elementima nasilja.\nMeđutim, dodaje on, nisu predložene izmene visine kazni ono što zabrinjava. Mnogo značajnijim, po Majićevim rečima, mogu da se pokažu predlozi o vremenskom oročenju sudskih postupaka i obavezi da se u povratnicima izriču znatno više kazne.\n"To bi bile tektonske promene, kako u krivično-procesnom, tako i u krivično-materijalnom pravu. Sve te izmene bi zahtevale opsežnu analizu stručnjaka i dug vremenski period", ističe Majić uz opasku da bi trebalo sačekati da se vidi kako će izgledati predlog ovih najavljenih izmena.\nGovoreći o mogućnosti uvođenja doživotne kazne zatvora, koja je takođe najavljena, Majić ističe da bi voleo da vidi analizu na osnovu koje je ta odluka donesena.\nIzvor: Vebsajt Danas, 13.01.2019.


Predstavom "Đavo i mala gospođa" otvoren "Joakimfest" - Konkursi regiona\nby KR 10/05/2011 057\nPredstavom „Đavo i mala gospođa“ po tekstu Đorđa Milosavljevića, u režiji Žanka Tomića, a koju izvodi Knjaževski srpski teatar iz Kragujevca otvoren je festival. U konkurenciji ove godine pod motom „Ruženje ružnog“ takmičiće se sedam pozorišnih ansambala i to iz Kragujevca, Niša, Kruševca, Beograda i Zenice.\nSelektor festivala i direktor Knjaževsko srpskog teatra Dragan Jakovljević rekao je je da je tematika dela koje će publika videti narednih dana, određena „u velikoj meri tragikomičnošću vremena u kojem živimo“.\n„Teskoba i banalnost svakodnevice, korumpiranost društva, koristoljublje, malograđanski duh, prostakluk i neukus, laž i amoralnost, neprilagođenost i neizvesnost, i nesigurna egzistencija, najčesće su teme predstava ovogodišnje selekcije“, izjavio je Jakovljević.\nU selekciji za ovogodišnji „Joakimfest“ napravljen je presek najaktuelnijih i najboljih dramskih tekstova koji su se pojavili u proteklih godinu dana u režiji.\n„Joakimfest“ je otvorio ministar kulture Predrag Marković, koji je rekao kako mu se pri izboru predstava posebno svideo odnos klasičnih i savremenih proznih tekstova domaćih autora, među koje je ubrojao i „Život u tesnim cipelama“ Dušana Kovačevića.\nMinistar je odgledao predstavu teatra-domaćina „Đavo i mala gospođa“. U okviru festivalskog programa sutra nastupa Narodno pozorište iz Niša sa predstavom reditelja Andraša Urbana „Ožalošćena porodica“, Branislava Nušića.\nU ponedeljak je „Put oko sveta“ u interpretaciji glumaca Kruševačkog pozorišta i režiji Juga Radivojevića. Učesnici festivala su i Bosansko narodno pozorište iz Zenice, sa komadom „Bizarno“ reditelja Petra Kaukova i Ustanova kulture Vuk Karadzić iz Beograda, sa predstavom „PR ili potpuno rasulo“ reditelja Egona Savina.\nSve predstave se igraju na sceni „Joakim Vujić“ teatra u Kragujevcu. O festivalskim nagradama odlučivaće žiri u sastavu: reditelj Boro Drašković, dramski pisac Maja Pelević i dramaturg Slavko Milanović. Festival traje do 15. maja.


RS: Protest zbog usvajanja Nacrta zakona o javnim cestama BiH - Klix.ba\nRS: Protest zbog usvajanja Nacrta zakona o javnim cestama BiH\n2.6.2008. u 12:13\nMinistarstvo saobraćaja i veza Republike Srpske danas je uputilo oštar protest Vijeću ministara BiH povodom usvajanja Nacrta zakona o javnim cestama BiH, jer taj zakonski akt nije donesen uz saglasnost RS-a, saopćeno je iz ovog ministarstva.\nIstiče se i da je od samog početka razgovora o ovom zakonu Ministarstvo saobraćaja i veza RS-a upozoravalo da je njegovo donošenje u suprotnosti s Ustavom BiH.\n"Ustavom su utvrđene nadležnosti zajedničkih institucija BiH u oblasti saobraćaja te je u skladu s tim i donesen Zakon o međunarodnom i međuentitetskom prevozu. Kada je riječ o 'saobraćajnim kapacitetima kao što su putevi, pruge i luke' aneksom 9., članom 2., propisano je osnivanje Korporacije za saobraćaj koja bi u oblastima za koju je osnovana imala samo one nadležnosti koje bi joj prenijeli entiteti. Korporacija za saobraćaj će upravljati transportnim kapacitetima u skladu s dogovorom strana'! Prema Ustavu BiH ova korporacija bi trebala imati ulogu regulatora a ne upravljača“, stav je entitetskog resornog ministarstva.\nOzbiljne primjedbe predstavnici Ministarstva uputili su i na odredbe koje, kako se navodi, reguliraju politiku i strategiju razvoja saobraćaja ili javnih cesta tražeći da program za izgradnju, rekonstrukciju, održavanje i zaštitu magistralnih puteva donosi Vijeće ministara uz prethodno pribavljenu saglasnost entitetskih vlada. „Primjedba nije uvažena, već je stavljena riječ saradnja koja, evidentno, nije obavezujuća“, dodaje se u saopćenju.\nPrimjedbe su stavljene i na odredbe o inspekcijskom nadzoru, s obzirom na to da je ta materija, navodi se, regulirana entitetskim zakonima, što također nije uvaženo od Ministarstva komunikacija i prometa BiH, koje je i predlagač ovog zakona.\n"Pored ovih osnovnih primjedbi koje duboko zadiru u nadležnost entiteta, upućeno je još nekoliko primjedbi, kao što je npr. način kategorizacije javnih puteva, koje također nisu uvažene“, zaključuje se u saopćenju Ministarstva saobraćaja i veza RS-a.\nUdruženje nepušača u BiH traži povećanje poreza na cigarete\n02.06.2008. u 12:15\nIran privremeno zatvorio novinsku agenciju Fars\n02.06.2008. u 12:03


Publika ovacijama ispratila uplakanog Novaka - VIDEO\nPublika ovacijama ispratila uplakanog Novaka – VIDEO\nNikada ni jedan poraženi teniser nije ispraćen sa terena uz ovakve ovacije.\nNajbolji srpski i drugi teniser sveta Novak Đoković poražen je posle četiri seta od Španca Rafaela Nadala, ostavši tako i dalje bez trofeja na šljakastim terenima Pariza na kojima je njegov najveći rival slavio deveti put.Đokovića je publika ispratila ovacijama koje su trajale više od dva minuta. Srpski teniser nije izdržao, pa je i on zaplakao.\n„Želim da čestitam Rafaelu Nadalu na onome što je uradio, to je neverovatno. Zaista prisustvojemo neverovatnom momentu, da jedan teniser uspe da osvoji devetu titulu na Rolan Garosu. Sve ovo danas bilo je veoma emotivno za mene i za moju ekipu. Rafa je bio bolji na terenu danas i ponovo mu čestitam. Posebno se zahvaljujem publici koja je bila neverovatna, hvala puno. Hvala mojoj ekipi što je uz mene, a ja ću se vraćati ovde iznova i iznova i nadam se da ću uspeti da osvojim Rolan Garos“, rekao je Đoković.\nZimonjić odlučio: Đoković predvodi Srbiju!\nKada bi navijači igrali umesto Đokovića\nIvanišević: Đoković je kao Real Madrid, rado bih ga trenirao


Kosovski parlament većinom glasova usvojio Platformu za dijalog - European Western Balkans\nAutor EWB 08. 03. 2019. 08. 03. 2019.\nPRIŠTINA – Kosovski parlament usvojio je većinom glasova Platformu za dijalog o, kako se navodi, konačnom, inkluzivnom i pravno obavezujućem sporazumu za normalizaciju odnosa Beogada i Prištine.\nPlatforma koja je usvojena u kosovskoj skupštini predviđa, između ostalog, recipročno priznanje unutar postojećih granica, kao i povlačenje Rezolucije 1244, prenosi “Tanjug”.\nU platformi koja sadrži uvod i 11 principa na osnovu kojih će delovati prištinski tim za dijalog navodi se i da je politički prioritet Kosova da postigne sporazum sa Srbijom, koji bi tzv. Kosovu omogućilo članstvo u Savetu Evrope, EU i Ujedinjenim nacijama, prenose mediji.\nNjom se predviđa da sporazum sa Beogradom bude postignut uz posredovanje EU i uz podršku SAD, koji bi i bili garanti njegove primene.\nOd Srbije se očekuje da prekine sve aktivnosti u vezi sa priznavanjem tzv. kosovske nezavisnosti od drugih država i da ga ne ometa na putu ka međunarodnim organizacijama. Platformom je, još predviđeno i uspostavljanje suda za “zločine Srbije na Kosovu”.\nOvom platformom predviđeno je i da prirodni resursi Kosova, a posebno jezero Gazivode i “Trepča” na severu, predstavljaju deo “suverene teritorije Republike Kosovo”.\n“Idemo u Brisel ne da pregovaramo o našoj državi, već da afirmišemo našu zemlju. Idemo u Brisel da damo zemlji šansu za evropske integracije. Uveren sam da je Kosovo u prošlosti do sada znalo da čini najbolje za samu zemlju, i uveren sam da samo jedinstvom možemo dobiti ono što je najbolje iz ovog procesa”.\nDodaje da je usvajanje zakona i platforme o nastavku dijaloga sa Beogradom – dobra vest jer, kako je rekao, “Kosovo danas ima zvanični stav izglasan u parlamentu o potencijalnom sporazumu o normalizaciji odnosa”.\n“Zakon definiše nadležnosti tima, dok platforma sadrži principe, kojih ima deset i kojih tim mora da se pridržava u nastavku dijaloga”, rekao je Ljimaj.\nPosle usvajanja plaforme, predsednik kosovske skupštine Kadri Veselji izjavio je da je time Priština rekla “da” dijalogu koji će obezbediti stolicu u organizaciji Ujedinjenih nacija.\n“Od danas Republika Kosovo je spremna da se suoči s procesom završnog dijaloga, koji za nas znači stolicu u UN, punu državnost, puni suverenitet, ne zajednicu sa izvršnim nadležnostima i ne povredu teritorijalnog integriteta i suverineteta Republike Kosovo”, rekao je Veselji, preneo je RTK2.\nDokument je usvojen u odsustvu dve najuticajnije opzicione partije, Demokratski savez Kosova i Samoopredeljenje.\nInače, današnja vanredna sednica parlamenta na kojoj se u drugom čitanju razmatrao zakon i platforma za nastavak dijaloga sa Beogradom, počela je sa gotovo dva sata zakašnjenja, zbog nedostatka kvoruma.\nKosovski parlament je takođe većinom glasova usvojio zakon o “zadacima, odgovornostima i nadležnostima” kosovske delegacije u procesu dijaloga, javila je prištinska Koha.\nDijalog Beograda i PrištineEvropska unijaFatmir LjimajKadri VeseljiKosovoRamuš HaradinajSrbijaUjedinjene nacije\nHaradinaj planira da zove Anu Brnabić na sastanak premijera država regiona


Predsjednik Odbora za prosvjetu, nauku, kulturu i sport posjetio Prirodnjački muzej Crne Gore\npetak, 12 april 2019 15:23\nPosjeta je organizovana sa ciljem upoznavanja Odbora sa prioritetima razvoja kulture u Crnoj Gori\nPredsjednik Odbora za prosvjetu, nauku, kulturu i sport Radule Novović posjetio je Prirodnjački muzej Crne Gore u Podgorici i, tom prilikom, sastao se sa direktoricom Muzeja dr Lidijom Polović, sekretarkom Lidijom Pantović i članicom Savjeta JU Prirodnjački muzej Crne Gore i muzejskom savjetnicom dr Natalijom Čađenović.\nPosjeta je organizovana sa ciljem upoznavanja Odbora sa prioritetima razvoja kulture u Crnoj Gori, kao i sagledavanja stanja u crnogorskim institucijama kulture.\nPredsjednik Odbora je direktoricu Prirodnjačkog muzeja upoznao sa nadležnostima i funkcionisanjem Odbora za prosvjetu, nauku, kulturu i sport Skupštine Crne Gore i istakao da Odbor, kroz prirodu svojih nadležnosti, podstiče na aktivnosti i promjene za koje vjeruje da su veoma važne za saradnju i ostvarivanje zajedničkog cilja, a to je unapređenje razvoja kulture.\nSekretarka Prirodnjačkog muzeja Lidija Pantović, upoznala je predsjednika Odbora sa kadrovskom strukturom Muzeja, koju čine 24 zaposlenih, ističući da se radi o ekspertskom kadru, sa zavidnim referencama i nivoom stručnosti.\nDirektorica Prirodnjačkog muzeja dr Lidija Polović je istakla da je Muzej, upravo zahvaljujući zavidnom ekspertskom kadru, prva ustanova iz resora kulture koja je dobila status naučno-istraživačke ustanove. Navela je da se više od 15.000 primjeraka stijena, minerala, fosila, prepariranih biljaka i životinja čuva u 15 muzejskih zbirki, od čega su 4 geološke zbirke i 11 bioloških. Zbirkama rukovodi 13 kustosa među kojima su 6 doktora bioloških nauka i 5 magistara. U toku sastanka, direktorica Polović, upoznala je predsjednika Odbora sa novim načinom prezentacije prirodnjačkog materijala, te da je, budući da živimo u tehnološkoj eri, Muzej organizovao i multimedijalne događaje na kojima su kombinovani vizuelni efekti, animirani sadržaji i muzejski eksponati. Takođe, upoznala je predsjednika Odbora sa ključnim problemom sa kojim su suočeni u radu, a to je pitanje prostornih kapaciteta, tačnije rečeno, problem nedostatka prostora za skladištenje muzejskog materijala i izložbenog prostora za izlaganje prirodnjačkih postavki. Muzej je smješten u prizemlju stare zgrade čija površina iznosi 260 kvadratnih metara te, s obzirom da se broj predmeta u zbirkama iz godine u godinu značajno povećava, postoji bojazan da njihov sadašnji prostor, i pored renoviranja i svih nastojanja da se što bolje organizuje i iskoristi, uskoro, neće biti dovoljan da primi sav prikupljeni materijal. Ukazala je na loše stanja prostora u kojemu je pomenuta institucija smještena, kao i da je njihov cilj poboljšanje uslova rada zaposlenih i uslova čuvanja materijala, s obzirom na obavezu redovnog tretiranja materijala. Uprkos nedostatku izložbenog prostora u vlasništvu Muzeja, istakla je da Prirodnjački muzej kroz dobru međuinstitucionalnu saradnju sa drugim ustanovama kulture prezentuje građanima širom Crne Gore materijal iz svojih zbirki, kroz tematske gostujuće izložbe, podsjećajući da su, tokom prošle, 2018. godine, imali oko 9 000 posjetilaca na pomenutim izložbama. Poseban akcenat stavljen je na opštine u sjevernom dijelu države. Podsjetila je da je Prirodnjački muzej Crne Gore osnovan u aprilu 1995. godine odlukom Skupštine Crne Gore (“Sl. list RCG” broj 12/95), a da je 1996. godine počeo sa radom.\nPored navedenog, istakla je da Prirodnjački muzej, samostalno ili u saradnji sa ministarstvima i drugim institucijama, uprkos brojnim ograničenjima, učestvuje i raealizuje ozbiljne i brojne projekte, među kojima su „Zaštita pelikana, ključne vrste biodiverziteta Skadarskog jezera“ i Natura 2000, kao i izložbe kao što su ,,Priroda na poštanskim markama“ i „Posebna je Crna Gora“.\nSagovornici su se saglasili, da bi rješavanje problema prostornih kapaciteta, takođe, riješilo i sva ostala pitanja, iz razloga što, ovaj prostor, predstavlja jednu od najvećih prepreka za uspjeh u radu pomenute ustanove, budući da postojeći prostor ne zadovoljava osnovne potrebe za rad, adekvatan smještaj i čuvanje zbirki, kao i obradu i izlaganje materijala.\nTakođe, na sastanku je istaknuta važnost podizanja svijesti kod građana o značaju poznavanja flore i faune Crne Gore, kao i potreba intenzivnijeg rada na promotivnim aktivnostima ove institucije. Najavljeno je da će, u najskorije vrijeme, ponovo biti prezentovan javnosti materijal iz zbirki Muzeja, u novom iznajmljenom prostoru, kao i da će Odbor za prosvjetu, nauku, kulturu i sport, kroz saradnju u narednom periodu, dati doprinos u afirmaciji budućih aktivnosti Prirodnjačkog muzeja.\nKonsultativni sastanak predsjednika parlamentarnih partija


Poseta Sindikatu osiguranja i finansija Italije\nU korespodenciji koja je prethodila prvoj zvaničnoj poseti Sindikatu osiguranja i finansija Italije (Federazione Italiana Sindacale Assicurazioni Credito - FISAC) bilo najavljeno da u razgovorima učestvovati tri nacionalna sekretara. Ipak, na sastancima koji su održani u sedištu FISAC-a u Rimu, od ukupno osam, u radu je uzelo učešće pet nacionalnih sekretara, i to: Đulijano Kalkanji (Giuliano Calcagni) - na jednom sastanku prvog dana; Gracijela Rogolino (Graziella Rogolino) - na sastancima oba dana; Franka Delakaza (Franca Dellacasa) - na sastancima oba dana; Nikola Mojiolino (Nicola Maiolino) - na sastancima drugog dana; Enriko Sagantini (Enrico Segantini) - na sastancima drugog dana Na svim sastancima je bio prisutan i Mario Ongaro, koordinator za međunarodnu saradnju Sindikata FISAC-CGIL i finansijski savetnik UNI-ja.\nU skladu sa prethodno utvrđenim satnicama i dnevnim redom sastanaka, glavna tema u okviru razmene informacija, ideja i diskusije prvog radnog dana, utorak 7.4.2009. godine, bila je Banka Intesa-SanPaolo, sa sledećim tačkama:\nnacionalna i međunarodna struktura Banca Intesa-SanPaolo: sindikalno organizovanje u Banci u Italiji i u Srbiji;\nsocijalni dijalog u obe zemlje, sa posebnim osvrtom na Grupu Intesa-San Paolo;\nperspektive za organzovanje Evropskog saveta rada (KAI) u Grupi Intesa-San Paolo.\nPredstavnici FISAC-a upoznali su delegaciju SFOS-a da je Banca Intesa-San Paolo po veličini kapitala prva banka u Italiji, a četvrta banka u Evropi. U Italiji Banca Intesa-San Paolo ima preko 70.000 zaposlenih, kao i preko 30.000 u zemljama van Italije. U okviru Grupe Intesa-San Paolo posluje 25 banaka, koje su podeljene u osam regija. Osnovna poslovna politika je okrenuta malim i srednjim preduzećima.\nSuzana Dukić, u funkciji predsednika Sindikata Banca Intesa AD Beograd, iznela je da Banca Intesa u Srbiji u potpunosti poštuje kupoprodajni ugovor, važeći kolektivni ugovor, kao i da je ostvaren dobar socijalni dijalog sa predstavnicima poslodavca na obostrano zadovoljstvo.\nDogovoreno je da se zajedno sa Sindikatom Banca Intesa-SanPaolo - Centralom iz Milana i sa predstavnicima Sindikata iz Mađarske, Slovenije, Rumunije i Slovačke stvori osnovno jezgro koje će obezbediti uslove za formiranje Evropskog saveta rada, kojim će se izjednačiti uslovi rada i ostvariti pravi socijalni dijalog u okviru Grupe Intesa-San Paolo.\nDrugog dana sastanka, u sredu 8.4.2009. godine obavljena je razmena mišljenja o sledećim temama:\nopšti pregled finansijskog sektora u Italiji i u Srbiji;\nkolektivno pregovaranje i glavne teme pregovora u finansijskom sektoru u obe zemlje;\nprisustvo sindikata u finansijskom sektoru i nivo zaposlenosti u obe zemlje;\nprisutnost i uloga žena i sindikatima u obe zemlje;\nSindikat FISAC je osnovni sindikat u finansijskom sektoru Italije - banke i osiguranje, kojim rukovodi Nacionalni sekretarijat, koji čine 8 nacionalnih sekretara, a na čijem čelu je generalni sekretar.\nFISAC je član Sindikalne centrale CGIL u kojoj ima ukupno osam sindikata, u kojoj je upravo FISAC sa 26% učešća najveća članica i glavni oslonac rada. Nacionalni odbor CGIL-a ima 24 člana, čiji je mandat 4 godine.\nFISAC ima potpisan Kolektivni ugovor sa Asocijacijom banaka Italije na nivou svih banaka u Italiji, sa ukupnim brojem zaposlenih u bankarstvu oko 320.000.\nU Italiji je razvijen socijalni dijalog i u potpunosti se poštuje zaključeni kolektivni ugovor (zarade, socijalna politika, radno vreme, uslovi rada i dr.). Postoje opšti, posebni i pojedinačni kolektivni ugovori koji se primenjuju na sve zaposlene. U sindikat je učlanjeno oko 50% zaposlenih i prosečna sindikalna članarina iznosi 18 eura, a zarade se regulišu putem platnih razreda.\nDomaćini su upoznali članove delegacije SFOS-a sa sistemom zarada, prekovremenog rada i radnog vremena. Početna zarada iznosi EUR 1.400 a ugovorena je 13,5 zarada godišnje, s tim što se svake treće godine zarada uvećava za EUR 70 mesečno. Radno vreme iznosi 37,5 časova nedeljno, dok je prekovremeni rad je ograničen na 100 sati godišnje, s tim što se 50 sati plaća, a za drugih 50 se dobijaju slobodni dani.\nPosebno je razgovarano o penzijskom sistemu u Italiji.\nPredstavnici SFOS-a upoznati su sa trenutnom situacijom u bankarskom sistemu Italije. Aktuelna svetska kriza oseća se i u Italiji, pa je država dala pozajmice svim bankama u ukupnom iznosu oko 18 milijardi eura, sa kamatnom stopom od 8,5-9,5%.\nNa žalost, očekivanja su da će u naredne tri godine biti viška zaposlenih do 10% u bankama.\nMilan Alempijević, predsednik SFOS-a upozanao je članove FISAC-a sa stanjem u bankarskom sistemu Srbije, brojem banaka, ukupnom bilansnom aktivom, kapitalom, ukupnim brojem zaposlenih i procentom članova sindikata. Istakao je da od 19.527 zaposlenih u stranim bankama članova sindikata je samo 16,5% i zatražio pomoć za formiranje sindikata u ovim bankama. Upoznao je prisutne sa zaradama, uslovima rada, prekovremenim radom i dr.\nPosebna tema razgovora bila je posvećena položaju žena u finansijskom sektoru, koji nije na zadovoljavajućem nivou u Italiji.\nVođen je i dijalog u okviru međunarodnog položaja FISAC-a i SFOS-a, posebno imajući u vidu činjenicu da su oba sindikata članovi Union Netwotk International (UNI). Posebna izlaganja i razmenu mišljenja imali su Mario Ongaro i Slobodan Mihajlović, koordinatori za međunarodnu saradnju u okviru svojih sindikata. Uostalom, činjenica da je SFOS član UNI-ja dovela je do toga da od strane FISAC-a stigne poziv za prvi zvanični susret predstavnika dva sindikata u finansijskom sektoru Italije i Srbije.\nDogovoreno je da se za sve eventualne probleme koji mogu nastati u radu našeg sindikata obratimo Mariu Ongaru, koji je i zvanični predstavnik UNI-ja i da će SFOS dobiti adekvatan odgovor na svako postavljeno pitanje ili preporuku na podnetu inicijativu.\nNa kraju sastanka upućen je poziv predstavnicima FISAC-a da posete Srbiju, koji je, uz zahvalnost, prihvaćen i preliminarno su utvrđene teme na mogućem budućem susretu u Srbiji.


Kuća kulture - Blic Online\nKraljevina Srba, Hrvata i Slovenaca formirana je na današnji dan 1918. pre tačno jednog veka, a sam čin ujedinjenja potpisan je u zdanju na Terazijama 34. Privatna kuća trgovca Markovića, braće Krsmanović, potom kraljevska rezidencija, restoran, bioskop, pa čak i kantina za Nemce, i na kraju "Kuća kulture", krije zanimljivu istoriju.\nOtvorena Kuća kulture u centru Beograda\nKuća kulture, zdanje poznato kao Krsmanovićeva kuća, privremeni dvor u kome je 1918. godine proglašena Kraljevina Srba, Hrvata i Slovenaca, otvorena je danas pred mnogobrojnom publikom.\nZdanje poznato kao Krsmanovićeva kuća, privremeni dvor u kome je 1918. godine proglašena Kraljevina Srba, Hrvata i Slovenaca od sutra, pod imenom Kuća kulture, otvara vrata mladim umetnicima.\nKako mediji kroje istoriju: Tribina o medijskom predstavljanju prošlosti u Kući kulture\nTribina "Medijsko predstavljanje istorije" na kojoj će govoriti istoričar Predrag Marković, marketinški stručnjak Vojislav Žanetić i arhitekta Vladimir Vujović, biće održana 19. maja u 18 sati u "Kući kulture" Fakulteta za medije i komunikacije na Terazijama. Pored tribine, biće predtavljeni radio-drama, emisija, izložba...